pythainlp/thai-wiki-dataset-v4 huggingface dataset:
Salvia

Salvia เป็นสกุลที่ใหญ่ที่สุดในวงศ์กะเพรา (Lamiaceae) ประกอบไปด้วยไม้พุ่ม ไม้ล้มลุกหลายปี และไม้ปีเดียวรวมเกือบ 1,000 สปีชีส์ ในวงศ์กะเพรา Salvia เป็นส่วนหนึ่งของเผ่า Mentheae ในอนุวงศ์ Nepetoideae เป็นหนึ่งในหลายสกุลที่เรียกกันทั่วไปว่าเสจ ในสกุลนี้มีสมุนไพรที่ใช้กันอย่างแพร่หลายสองชนิด "Salvia officinalis" (เสจทั่วไป หรือเพียงแค่ "เสจ") และ "Salvia rosmarinus" (โรสแมรี่ เดิมชื่อ "Rosmarinus officinalis")
พืชในสกุลนี้มีการกระจายไปทั่วโลกเก่าและอเมริกา (มีทั้งหมดมากกว่า 900 สปีชีส์) โดยมีสามภูมิภาคของความหลากหลาย: อเมริกากลางและอเมริกาใต้ (ประมาณ 600 สปีชีส์); เอเชียกลางและทะเลเมดิเตอร์เรเนียน (250 สปีชีส์); เอเชียตะวันออก (90 สปีชีส์)
วัดเขาเจดีย์ (จังหวัดชุมพร)

วัดเขาเจดีย์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางสน อำเภอปะทิว จังหวัดชุมพร ที่ดินตั้งวัดมีเนื้อที่ 59 ไร่ 2 งาน
จากคำบอกเล่า เจ้าอ้ายเจ้ายี่เป็นเศรษฐี 2 พี่น้อง ได้แล่นสำเภาบรรทุกสิ่งของเครื่องใช้มากมายพร้อมด้วยเหล่าบริวารมาจอดเรือที่โคกยายแรม (หน้าวัดสุวรรณารามในปัจจุบัน) เพื่อหายอดเขาที่เหมาะแก่การสร้างเจดีย์ จนได้พบจึงให้บ่าวไพร่นำธงขึ้นปักบนยอดเขาแล้วทำการก่อสร้างเจดีย์ โดยให้คนส่งมือต่อมือจากที่จอดเรือไปยังยอดเขา บางคำบอกเล่า กล่าวว่า เจ้าอ้ายพญาและเจ้ายี่พญาได้รวบรวมสิ่งของต่าง ๆ เดินทางไปเมืองนครศรีธรรมราชเพื่อสร้างพระบรมธาตุ แต่เมื่อมาถึงเมืองปะทิวจึงได้ทราบว่าที่นครศรีธรรมราชได้สร้างเสร็จเรียบร้อยแล้วจึงได้สำรวจยอดเขาบริเวณเมืองปะทิว เขาลูกนั้นจึงชื่อว่า "เขาเจดีย์" 
วัดเขาเจดีย์ตั้งวัดเมื่อ พ.ศ. 2325 ได้รับพระราชทานวิสุงคามสีมาเมื่อ พ.ศ. 2375 เป็นวัดร้างเมื่อประมาณปี พ.ศ. 2494 พระครูอาหุไนยคุณ เจ้าคณะตำบลบางสน ได้พบเจดีย์เก่าบนยอดเขา จึงได้ทำการสร้างกุฏิหลังเล็ก ๆ และไปนิมนต์ พระฉะอ้อน ขตฺตปญฺโญ จากวัดดอนตะเคียนมาจำพรรษา เมื่อ พ.ศ. 2496 เมื่อท่านมาอยู่ก็ได้พัฒนาวัดให้เจริญขึ้นมาเป็นลำดับ
อาคารเสนาสนะที่สำคัญ ได้แก่ ศาลาการเปรียญ สร้างเมื่อ พ.ศ. 2536 เป็นอาคารคอนกรีตเสริมเหล็กทรงไทยชั้นเดียว กุฏิสงฆ์ จำนวน 4 หลัง กฎิเจ้าอาวาส ศาลาอเนกประสงค์ หอระฆัง และโรงครัว ปูชนียะวัตถุมีเจดีย์เก่าได้บูรณะขึ้นใหม่ ปัจจุบันกรมศิลปากรได้ขึ้นทะเบียนเป็นโบราณสถาน และมีพระประธานประจำศาลาการเปรียญ ปางมารวิชัย สร้างเมื่อ พ.ศ. 2537
จักรพรรดินีมาเรีย เทเรซา (แก้ความกำกวม)

<ns>0</ns>
 <revision>
 <parentid>9911614</parentid>
 <timestamp>2024-11-07T18:11:26Z</timestamp>
 <contributor>
 <username>JasperBot</username>
 </contributor>
 <minor />
 <comment>แทนที่ {lang-??} ด้วย {langx|??}</comment>
 <origin>11899814</origin>
 <model>wikitext</model>
 <format>text/x-wiki</format>
จักรพรรดินีมาเรีย เทเรซา  อาจหมายถึง
จักรวรรดิฮาพส์บวร์ค.
ใช้โดยออสเตรีย ไคเซอริน
อำเภอคีจัง

อำเภอคีจัง เป็นอำเภอ ("คุน") หนึ่ง ตั้งอยู่ระหว่างเขตแฮอุนแดและอุลซันในทางตอนเหนือของปูซาน ประเทศเกาหลีใต้
ประวัติศาสตร์.
ชื่อคีจังปรากฏครั้งแรกในจดหมายเหตุ ค.ศ. 757 ในช่วงของอาณาจักรรวมชิลลา ในเวลานั้นคีจังมีฐานะเป็น"ฮย็อน" ส่วนหนึ่งของทงแน-คุน ในบันทึก"ซัมกุก ซากี" ระบุว่าก่อนหน้านี้มีชื่อเรียกว่า คับฮวายังกก 
สถานที่สำคัญทางประวัติศาสตร์ในอำเภอนี้ เช่น วัดชังอันซา ซึ่งกล่าวกันว่าสร้างขึ้นครั้งแรกโดยว็อนฮโยในศตวรรษที่ 7
ภูมิศาสตร์และประชากรศาสตร์.
อำเภอคีจังเป็นพื้นที่ที่มีความเป็นชนบทที่สุดในปูซาน และพื้นที่ส่วนใหญ่ประกอบด้วยที่ดินเปล่าและที่ดินเกษตรกรรม พื้นที่ประมาณ 156.7 ตารางกิโลเมตร จากทั้งหมด 217.9 ตารางกิโลเมตร เป็นพื้นที่ว่างเปล่าและเป็นป่า ซึ่งส่วนใหญ่มีสภาพเป็นเนินเขา ประชากรของอำเภอเพิ่มขึ้นอย่างต่อเนื่องตั้งแต่ปี 1990 ในสมัยที่มีประชากรเพียง 56,847 คน ในอำเภอคีจังมีหมู่บ้านชาวประมงตั้งอยู่ตามแนวชายฝั่ง
เศรษฐกิจ.
เนื่องจากตั้งอยู่ริมชายฝั่งทะเลญี่ปุ่น คีจังจึงเป็นที่รู้จักในฐานะศูนย์กลางการผลิตอาหารทะเลหลากหลายชนิด เหล่านี้รวมถึงปลาแอนโชวี และสาหร่ายสีน้ำตาล ("มีย็อก")
การท่องเที่ยว.
จุดที่น่าสนใจอื่น ๆ ในพื้นที่อำเภอคีจัง เช่น อุทยานเครื่องปั้นดินเผาโทอัม และหาดอิลกวัง รวมถึงวัดแฮดงยงกุง ที่ตั้งอยู่บนผาริมทะเล หมู่บ้านชาวประมงแห่งนี้ขึ้นชื่อเรื่องอาหารทะเลสดและซาซิมิ
วัดแฮดงยงกุง.
วัดแฮดงยงกุงซามีจุดชมพระอาทิตย์ขึ้นที่มีชื่อเสียง
ท่าเรือแทจ็อน.
ท่าเรือแทจ็อน ตั้งอยู่ห่างจากวัดแฮดงยงกุงซาไปทางเหนือ 4.1 กิโลเมตร ปลาแอนโชวีที่จับได้ที่ท่าเรือนี้คิดเป็น 60% ของที่จับได้ทั่วประเทศ จึงมีชื่อเรียกอีกชื่อหนึ่งว่า ท่าเรือแอนโชวี
เขตการปกครอง.
อำเภอคีจังแบ่งเขตการปกครองออกเป็น
สุภาพ รัศมิทัต

สุภาพ รัตมิทัต (28 เมษายน พ.ศ. 2468–15 สิงหาคม พ.ศ. 2557) นักร้องยุคแรกของวงดนตรีสุนทราภรณ์ ต้นฉบับบทเพลง ฉันไม่ชอบเดือนหงาย
ประวัติ.
การศึกษา.
เริ่มเข้ารับการศึกษาที่โรงเรียนนันทนศึกษา จากนั้นศึกษาต่อที่โรงเรียนมัธยเขมะศิริอนุสรณ์และต่อที่โรงเรียนการเรือนเป็นที่สุดท้ายตามเพื่อนสนิทที่ชื่อ "สะอิ้ง" โดยเข้าเรียนปีเดียวกันกับคุณอาภรณ์ กรรณสูตร ภรรยาของครูเอื้อ
เข้าสู่วงการ.
ขณะที่สุภาพกำลังศึกษาอยู่ที่โรงเรียนการเรือนสุภาพได้รู้จักกับคุณอาภรณ์ กรรณสูตร (ซึ่งต่อมาคือภรรยาครูเอื้อ สุนทรสนาน) คุณอาภรณ์ได้ไปเล่าให้ครูเอื้อฟังว่ามีเพื่อนที่โรงเรียนการเรือนร้องเพลงเพราะ ครูเอื้อจึงให้สุภาพมาพบแต่มาหลายครั้งก็คลาดกันตลอด จนกระทั่งคุณอาภรณ์จะลาออกจากโรงเรียนการเรือนไปเข้าจุฬาลงกรณ์มหาวิทยาลัยคุณสุภาพก็เตรียมลาออกไปเข้าจุฬาฯด้วยเช่นกัน ทั้งคู่มาพบกันที่ร้านรองเท้าโดยบังเอิญ คุณอาภรณ์จึงลองพาสุภาพมาพบครูเอื้ออีกครั้งปรากฏว่าได้เจอกัน พอพบหน้ากันครูเอื้อทดสอบโดยการให้ร้องเพลงให้ฟัง สุภาพจำชื่อเพลงที่เธอใช้ร้องในครั้งนั้นไม่ได้แต่จำได้ว่าอายมากยกหนังสือเพลงปิดหน้าไว้ตลอดเพลง ต่อมาครูเอื้อนัดให้เธอไปพบที่กรมโฆษณาการ เพื่อร้องทดสอบเสียงให้ท่านผู้ใหญ่ตัดสิน ผู้ใหญ่ในความคิดของสุภาพคือนักดนตรีอาวุโสในวงแต่ผู้ใหญ่ที่ครูเอื้อกล่าวถึงคือ ท่านอธิบดี รองอธิบดี หัวหน้ากอง และท่านเลขา สุภาพตื่นเต้นมากเธอต้องไปยืนหลบร้องเพลงอยู่ข้างหลังเปียโนเพราะอายมาก โดยเพลงที่ใช้ร้องทดสอบคือเพลงหนาวลม และ อยู่เพื่อรัก ครูสริ ยงยุทธเล่นเปียโนประกอบ หลังจากวันนั้นสุภาพได้ผ่านการคัดเลือก เธอได้เข้ารับราชการที่กรมโฆษณาการจึงได้หยุดการเรียนไปตั้งแต่บัดนั้น
ชีวิตนักร้อง.
สุภาพเป็นนักร้องยุคแรกของวงดนตรีสุนทราภรณ์ โดยตอนที่เธอเข้ามามีนักร้องหญิงอยู่ 3 คน คือ มัณฑนา โมรากุล, รุจี อุทัยกร และสุปาณี พุกสมบุญ นักร้องชาย 2 คนคือครูล้วน ควันธรรม และเลิศ ประสมทรัพย์ โดยมีนักร้องหญิงที่เข้าวงตามเธอมาติด ๆ คือ ชวลี ช่วงวิทย์ 
ในช่วงแรก เธอมักได้รับมอบหมายให้ร้องเพลงเก่า ๆ ออกอากาศ ต่อมาในช่วงสงครามโลกครั้งที่สอง ในเวลาเดือนหงาย ฝ่ายสัมพันธมิตรจะนำระเบิดมาทิ้งได้สะดวกเพราะมีแสงสว่างจากดวงเดือน ผู้คนสมัยนั้นจึงไม่ชอบเดือนหงาย ครูแก้ว อัจฉริยะกุล จึงแต่งเพลง ฉันไม่ชอบเดือนหงาย ให้สุภาพร้องแต่ในเนื้อเพลงกลับสื่อถึงความรักไม่เอ่ยถึงระเบิดเลยสักน้อย สุภาพอยู่กับวง 2 - 3 ปีก็ผันตัวไปเป็นผู้ประกาศของสถานีวิทยุกระจายเสียงแห่งประเทศไทยแทน พอสงครามสงบครูสริ ยงยุทธ ได้มาตามให้เธอไปบันทึกเสียงเพลงที่เธอเคยร้องอยู่เป็นประจำ 5 เพลง คือ
บันทึกเสียงที่โรงภาพยนตร์เสียงศรีกรุง โดยส่งไปทำแผ่นที่อังกฤษทั้ง 5 เพลง แต่มีส่งกลับมาแค่สองเพลง คือ ฉันไม่ชอบเดือนหงายและหยาดน้ำค้าง และในช่วงที่เป็นนักร้องสุภาพเคยหัดเล่นเปียโนกับครูสริ ยงยุทธ แต่ก็ได้เลิกไป
สูงวัย.
หลังจากลาออกจากกรมโฆษณาการสุภาพได้ไปสมัครเป็นครูประถมศึกษาที่โรงเรียนนันทนศึกษาและได้เป็นครูของรวงทอง ทองลั่นธมด้วย และยังเป็นศิษย์รักอีกต่างหาก สุภาพเป็นครูได้ 2 - 3 ปีก็ลาออกมาทำสำมะโนเกษตร ต่อมาได้รู้จักกับจำนงค์ รังสิกุลจึงร่วมกันก่อตั้งไทยโทรทัศน์ หรือต่อมาคือ อสมท. และมาเป็นผู้ดูแลการผลิตที่อสมท.จนเกษียณอายุ
หลังจากท่านเกษียณอายุราชการท่านก็ไม่ค่อยออกสื่ออะไรมากนัก ครั้งล่าสุดคือเมื่อสุนทราภรณ์ครึ่งศตวรรษ จนมีข่าวว่าท่านเสียชีวิตเมื่อ 15 สิงหาคม พ.ศ. 2557 สวดอภิธรรมศพที่วัดธาตุทอง ศาลา15 และมีการฌาปนกิจเมื่อวันที่ 19 สิงหาคม พ.ศ. 2557
อำเภอโมแฮมแมดยอร์

อำเภอโมแฮมแมดยอร์  เป็นอำเภอในเทศมณฑลแนแฆเด จังหวัดอาเซอร์ไบจานตะวันตก ประเทศอิหร่าน จากสำมะโน พ.ศ. 2549 อำเภอนี้มีประชากร 21,744 คนใน 4,881 ครัวเรือน อำเภอนี้มีเมืองเพียงเมืองเดียวคือโมแฮมแมดยอร์ และมี 2 ตำบลคือตำบลแอลแมฮ์ดีและตำบลแฮแซนลู
หลอดเลือดแดงเบซิลาร์

หลอดเลือดแดงเบซิลาร์  เป็นหนึ่งในหลอดเลือดแดงที่นำเลือดขึ้นไปหล่อเลี้ยงสมอง โดยจะทอดตัวอยู่ที่บริเวณฐานของสมอง เป็นหลอดเลือดหนึ่งในระบบเวอทีบรอลเบซิลาร์ (Vertebral basilar system) ที่นำเลือดขึ้นไปยังส่วนหลังของเซอร์เคิล ออฟ วิลลิส (Circle of Willis) โดยจะไปเชื่อมต่อกับเลือดที่มาจากส่วนหน้าซึ่งเป็นแขนงต่อมาจากหลอดเลือดแดงอินเทอร์นอลแคโรทิด (Internal Carotid artery)
โครงสร้าง.
หลอดเลือดแดงเบซิลาร์ เกิดจากการรวมกันของ หลอดเลือดแดงเวอร์ทีบรอล (Vertebral artery) ทั้งสองเส้น ตรงบริเวณรอยต่อระหว่างก้านสมองส่วนท้าย (เมดัลลา) และพอนส์ และระหว่างเส้นประสาทแอบดิวเซนต์ (เส้นประสาทสมองคู่ที่ 12 หรือ CN VI)
โดยหลอดเลือดนี้จะวิ่งขึ้นไปเหนือกว่าร่องเบซิลาร์ (basilar sulcus) ที่อยู่บริเวณพอนส์ส่วนหน้า แล้วจะสิ้นสุดที่บริเวณรอยต่อระหว่างสมองส่วนกลาง (Midbrain) และพอนส์ โดยแตกแขนงออกเป็นหลอดเลือดแดงสองเส้น นั่นคือ หลอดเลือดแดงสมองใหญ่ด้านหลัง (posterior cerebral artery)
หลอดเลือดแดงที่แตกแขนงจากหลอดเลือดแดงเบซิลาร์โดยเรียงลำดับจากด้านบน (Caudal:บนสุด) ไปล่าง (Rostral) มีดังน
ความเกี่ยวข้องทางคลินิก.
หากผู้ป่วยเกิดอาการหลอดเลือดเบซิลาร์ตีบ แตก ตัน ฉับพลัน หรือที่เรียกว่า โรคหลอดเลือดสมองเฉียบพลัน จะนำไปสู่สภาวะร่างกายอัมพาตทั้งตัว หรือกลุ่มอาการ LIS (Locked-in syndrome) ซึ่งผู้ป่วยจะไม่สามารถเคลื่อนไหวร่างกายได้ทั้งตัว พูดไม่ได้ แต่จะยังสามารถกรอกลูกตาได้
Aenictus binghami

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
Aenictus binghami เป็นสปีชีส์ของกองทัพมดสีหินตาเสือที่พบในประเทศเวียดนาม, ลาว, พม่า และไทย มีการบรรยายอาณานิคมของมันอย่างละเอียดที่อำเภอปากช่อง ประเทศไทย และมีบันทึกว่าราชินีมดพักแรมกลางแจ้งยามค่ำคืนที่อุทยานแห่งชาติ Cuc Phuong ประเทศเวียดนาม
ปราบดาภิเษกของนโปเลียน

ปราบดาภิเษกของนโปเลียน  เป็นภาพเขียนสีน้ำมันซึ่งวาดเสร็จในค.ศ. 1807 โดยฌัก-หลุยส์ ดาวีด ซึ่งถ่ายทอดเหตุการณ์ที่นายพลนโปเลียน โบนาปาร์ต ปราบดาตนขึ้นเป็นจักรพรรดิแห่งฝรั่งเศสที่มหาวิหารน็อทร์-ดามแห่งปารีส เมื่อวันที่ 2 ธันวาคม ค.ศ. 1804 ภาพจริงมีขนาดกว้าง 9.79 x สูง 6.21 เมตร ปัจจุบันถูกจัดแสดงที่พิพิธภัณฑ์ลูฟวร์
ในพิธีปราบดาภิเษกของจริง เลตีเซีย ราโมลีโน โบนาปาร์ต มารดาของนโปเลียน ไม่ยอมมาร่วมงาน เนื่องจากนางไม่พอใจที่นโปเลียนทะเลาะกับลูว์เซียงผู้เป็นน้อง และตัวนางก็เข้าข้างลูว์เซียง อย่างไรก็ตาม นโปเลียนต้องการให้มารดาร่วมอยู่ในภาพ จึงรับสั่งให้ดาวีดวาดมารดาใส่ตรงกลางภาพ
ซูเปร์โกปาเดเอสปัญญา ฤดูกาล 2022

ซูเปร์โกปาเดเอสปัญญา ฤดูกาล 2022 เป็นครั้งที่ 38 ของซูเปร์โกปาเดเอสปัญญา เป็นการแข่งขันฟุตบอลประจำปีสำหรับสโมสรในระบบลีกฟุตบอลสเปนที่ประสบความสำเร็จในรายการใหญ่ในฤดูกาลก่อนหน้านี้ ในปีนี้จัดการแข่งขันที่ประเทศซาอุดิอาระเบีย เนื่องด้วยข้อตกลงทางผู้สนับสนุนกับราชสหพันธ์ฟุตบอลสเปน
การแข่งขันในปีนี้ประกอบด้วยทีมชนะเลิศและรองชนะเลิศลาลิกา ฤดูกาล 2020–21 อัตเลติโกมาดริด และเรอัลมาดริด ตามลำดับ และทีมชนะเลิศและรองชนะเลิศโกปาเดลเรย์ ฤดูกาล 2020–21 บาร์เซโลนา และอัตเลติกบิลบาโอ ตามลำดับ
ทีมที่เข้ารอบ.
สี่ทีมด้านล่างนี้ที่เข้ารอบสำหรับรายการ
พระนางกุลประภาวดี

พระนางกุลประภาวดี (เขมร: កុលប្រភាវតី อักษรโรมัน: Queen Kulaprabhavati)
พระราชประวัติ.
พระนางกุลประภาวดีทรงเป็นกษัตริยานีแห่งฟูนัน ค.ศ. 514 - ค.ศ. 517 , อ้างสิทธิ์ในราชบัลลังก์ ค.ศ. 529 - ค.ศ. 550 พระนางกุลประภาวดี ทรงเป็นพระอัครมเหสีใน พระเจ้าเกาฑิณยะชัยวรมันที่ 3 พระนางคือราชนารีแห่งภวปุระที่ถูกส่งมาอภิเษกเชื่อมไมตรีระหว่างสองราชวงศ์ พระนางทรงเป็นเชื้อพระวงศ์ชั้นผู้ใหญ่ในราชวงศ์เป็นที่เคารพนับถือของสมาชิกในราชวงศ์ เมื่อพระราชสวามีสวรรคตในปี ค.ศ. 514 พระเจ้ารุทรวรมันได้ยกทัพเข้ามาชิงราชสมบัติ และสังหารเจ้าชายกุณณะวรมันพระราชโอรสของพระนางและรัชทายาท
ต่อมาด้วยการสนับสนุนของเชื้อพระวงศ์และพราหมณ์บางส่วน จึงสถาปนาพระนางขึ้นเป็นกษัตริยานีแห่งฟูนัน ในปี ค.ศ. 514 เฉลิมพระนาม "ธุลีเชงพระกมรเตงอัญ กัมพุชราชลักษมี" (ไม่ระบุว่ามีพิธีราชาภิเษกหรือไม่) ซึ่งถือเป็นองค์ที่ 2 ต่อจาก พระนางโสมา พระนางได้ทำสงครามเพื่ออ้างสิทธิ์ในราชบัลลังก์กับพระเจ้ารุทรวรมัน ต่อมาในปี ค.ศ.517 พระเจ้ารุทรวรมันซึ่งอ้างสิทธิ์ในราชบัลลังก์เช่นเดียวกันได้ส่งราชทูตไปถวายราชบรรณาการแด่ฮ่องเต้จีน ฮ่องเต้จีนจึงให้การรับรองสถานะของพระเจ้ารุทรวรมัน ต่อมา พระเจ้าภววรมันที่ 1 และ พระเจ้ามเหนทรวรมัน แห่งภวปุระได้ยกทัพเข้าชิงราชสมบัติจาก พระเจ้ารุทรวรมัน และเข้าโจมตีวยาธปุระ เมื่อยึดวยาธปุระได้แล้วก็ไม่ทรงปกครองวยาธปุระ ทรงกลับไปครองภวปุระตามเดิมปล่อยให้พระนางกุลประภาวดีปกครองต่อไปจนถึงปี ค.ศ.550 ภายหลังเมื่อพระนางสิ้นพระชนม์ฟูนันก็ไม่ได้สถาปนากษัตริย์พระองค์ใดอีกพระเจ้ามเหนทรวรมันจึงรวมดินแดนในอาณาจักรฟูนันทั้งหมดเข้ากับอาณาจักรเจนละ
อำเภอฮีร์

อำเภอฮีร์  เป็นอำเภอในเทศมณฑลแอร์แดบีล จังหวัดแอร์แดบีล ประเทศอิหร่าน จากสำมะโน พ.ศ. 2549 อำเภอนี้มีประชากร 23,547 คนใน 4,963 ครัวเรือน อำเภอนี้มีเมืองเพียงเมืองเดียวคือฮีร์ และมี 3 ตำบลคือ ตำบลฟูลอดลูอีโจนูบี, ตำบลฟูลอดลูอีโชมอลี และตำบลฮีร์
คณะผู้เลือกตั้ง

คณะผู้เลือกตั้ง  คือองค์คณะผู้เลือกตั้งซึ่งได้รับเลือกมาเพื่อทำหน้าที่เลือกผู้สมัครสำหรับดำรงตำแหน่งสำคัญ ซึ่งโดยปกติแล้วมักเป็นผู้แทนองค์การ พรรคการเมือง หรือหน่วยงานต่าง ๆ โดยที่ในแต่ละองค์การ พรรคการเมือง หรือหน่วยงานนั้น ๆ จะมีคณะผู้เลือกตั้งจำนวนหนึ่งเป็นผู้แทน หรือมีคะแนนเสียงซึ่งออกเสียงลงคะแนนในทางใดทางหนึ่ง
ที่มาในอดีต.
ในกฎหมายเจอร์แมนิกยุคแรกนั้นกล่าวถึงกษัตริย์จะพึงเป็นผู้นำได้ด้วยการสนับสนุนของเหล่าขุนนาง ดังนั้น เปลายูจึงได้รับการเลือกตั้งโดยขุนนางชาววิซิกอทก่อนที่จะได้ขึ้นเสวยราชย์เป็นกษัตริย์แห่งอัสตูเรียส และกรณีเดียวกันกับพระเจ้าเปแป็งพระวรกายเตี้ยที่ได้รับเลือกโดยขุนนางชาวแฟรงก์เพื่อเป็นกษัตริย์พระองค์แรกในราชวงศ์การอแล็งเฌียง ในขณะที่เหล่าชาติเจอร์แมนิกอื่น ๆ ได้พัฒนาระบบการสืบราชสันตติวงศ์อย่างรัดกุมในช่วงก่อนสิ้นสหัสวรรษแรก อย่างไรก็ตามจักรวรรดิโรมันอันศักดิ์สิทธิ์นั้นไม่ได้เป็นเช่นนั้น และกษัตริย์แห่งชาวโรมันซึ่งมักจะได้เสวยราชย์เป็นจักรพรรดิโรมันอันศักดิ์สิทธิ์โดยการแต่งตั้งของพระสันตะปาปานั้นจะได้รับการคัดเลือกโดยองค์คณะเจ้านครรัฐผู้คัดเลือกตั้งแต่สมัยกลางตอนปลายจนถึง ค.ศ. 1806 (การเลือกตั้งครั้งสุดท้ายเกิดขึ้นใน ค.ศ. 1792)
คณะผู้เลือกตั้งในปัจจุบัน.
ประเทศต่าง ๆ ที่มีเขตการเลือกตั้งท้องถิ่นที่ซับซ้อนอาจเลือกประมุขแห่งรัฐโดยวิธีการใช้คณะผู้เลือกตั้งแทนการเลือกตั้งทางตรง
สันตะสำนัก.
ในเขตปกครองของสันตะสำนัก ซึ่งมีนครรัฐวาติกันเป็นดินแดนหลักนั้น สมาชิกในคณะพระคาร์ดินัลซึ่งประกอบด้วยพระคาร์ดินัลที่มีอายุต่ำกว่า 80 ปี ดำเนินการเลือกตั้งพระสันตะปาปาในการประชุมเลือกสันตะปาปา โดยพระสันตะปาปานั้นถือเป็นผู้นำสูงสุดของนครรัฐวาติกัน การเลือกพระสันตะปาปาจึงถือเป็นการเลือกตั้งผู้ปกครองสูงสุดเช่นในประเทศอื่น ๆ
สหรัฐ.
คณะผู้เลือกตั้งสหรัฐเป็นตัวอย่างของระบบซึ่งประธานาธิบดีที่เป็นผู้นำฝ่ายบริหารนั้นมาจากการเลือกตั้งทางอ้อม โดยคณะผู้เลือกตั้งเป็นผู้แทนของทั้ง50 รัฐ และวอชิงตัน ดี.ซี. คะแนนเสียงของประชาชนจะเป็นตัวกำหนดจำนวนผู้เลือกตั้ง ซึ่งจะทำหน้าที่เป็นผู้เลือกตั้งประธานาธิบดีผ่านทางคณะผู้เลือกตั้ง โดยแต่ละรัฐจะได้รับจำนวนผู้เลือกตั้งเท่ากับจำนวนผู้แทนในสภา (รวมทั้งสองสภา) ส่วนในวอชิงตัน ดี.ซี. ให้ถือเป็นเสมือนรัฐ แต่มีจำนวนผู้เลือกตั้งได้ไม่เกินรัฐที่มีประชากรน้อยที่สุด ซึ่งในระบบนี้ผู้เลือกตั้งทั้งหมดจะออกเสียงลงคะแนนให้กับผู้ชนะคะแนนนิยมในรัฐของตน ยกเว้นในรัฐเมนและเนแบรสกา ซึ่งผู้เลือกตั้งบางคนสามารถออกเสียงลงคะแนนให้กับผู้สมัครที่ชนะคะแนนนิยมในรัฐ และบางคนออกเสียงลงคะแนนให้กับผู้ชนะคะแนนนิยมในเขตเลือกตั้งนั้น ๆ แทนก็ได้ อย่างไรก็ตาม ในอีกหลายรัฐนั้นไม่ได้บังคับเป็นกฎหมาย ในสหรัฐนั้น ผู้สมัครประธานาธิบดีจะต้องได้รับคะแนนเสียงอย่างน้อย 270 เสียงจากผู้เลือกตั้งทั้งหมด 538 เสียง เพื่อจะชนะการเลือกตั้ง หากไม่มีผู้สมัครรายใดได้คะแนนถึง 270 เสียง สภาผู้แทนราษฎรสหรัฐ (สภาล่าง) จะเป็นผู้เลือกประธานาธิบดีแทนโดยผู้แทนในแต่ละรัฐจะมีคะแนนเสียงคนละหนึ่งคะแนน ส่วนวุฒิสภาสหรัฐทำหน้าที่เลือกรองประธานาธิบดี
ฝรั่งเศส.
ในประเทศฝรั่งเศส คณะผู้เลือกตั้งได้รับการจัดตั้งขึ้นเฉพาะกาล โดยเรียกว่า กร็องเซแล็กเตอร์  อันประกอบด้วยผู้แทนจากท้องถิ่นที่มีที่มาจากการเลือกตั้ง (ได้แก่ ระดับจังหวัด ระดับแคว้น และเทศมนตรี) โดยตั้งแต่ก่อตั้งสาธารณรัฐฝรั่งเศสที่ 5 เป็นต้นมานั้น กร็องเซแล็กเตอร์มีหน้าที่เลือกสมาชิกวุฒิสภา ก่อนหน้าการลงมติแก้ไขรัฐธรรมนูญใน ค.ศ. 1962 ประธานาธิบดีนั้นมาจากการเลือกตั้งโดยกร็องเซแล็กเตอร์ และก่อนหน้าการบังคับใช้รัฐธรรมนูญฉบับ ค.ศ. 1958 ประธานาธิบดีฝรั่งเศสมาจากการเลือกตั้งโดยรัฐสภาฝรั่งเศส
เด็กอวกาศ

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
เด็กอวกาศ (; โรมาจิ: "Chikyūgai Shōnen Shōjo") เป็นซีรีส์ภาพยนตร์อนิเมะญี่ปุ่นแนววิทยาศาสตร์ที่แบ่งฉายเป็น 2 พาร์ท เขียนบทและกำกับโดยมิตสึโอะ อิโซะ พาร์ท 1 มีกำหนดฉายในวันที่ 28 มกราคม พ.ศ. 2565 และพาร์ท 2 มีกำหนดฉายในวันที่ 11 กุมภาพันธ์ปีเดียวกัน ตัวละครออกแบบสำหรับอนิเมะโดยเค็นอิจิ โยชิดะ
ในเดือนพฤศจิกายน พ.ศ. 2564 เน็ตฟลิกซ์ได้รับลิขสิทธิ์เผยแพร่ทั่วโลก และจะปล่อยฉายในรูปแบบซีรีส์ 2 พาร์ท 6 ตอนในวันที่ 28 มกราคม พ.ศ. 2565 วันเดียวกับที่เริ่มฉายพาร์ท 1 ในประเทศญี่ปุ่น
มูลนิธิซอฟต์แวร์อะแพชี

[
มูลนิธิซอฟต์แวร์อะแพชี  หรือ ASF เป็นองค์กรไม่แสวงหาผลกำไร เพื่อให้การสนับสนุนการเติบโตของซอฟต์แวร์โอเพนซอร์ซ โดยมูลนิธิซอฟต์แวร์อะแพชีเติบโตมาจากอะแพชี เว็บเซิร์ฟเวอร์ และก่อตั้งขึ้นเมื่อวันที่ 25 มีนาคม ค.ศ.1999 โดยในปี ค.ศ.2021 มีสมาชิกกว่า 1,000 คน
มูลนิธิซอฟต์แวร์อะแพชีเป็นชุมชนนักพัฒนาโอเพนซอร์ซแบบไร้ศูนย์ ซอฟต์แวร์ที่ถูกพัฒนาขึ้นจะใช้สัญญาอนุญาตอะแพชี และเป็นซอฟต์แวร์แบบฟรีและโอเพนซอร์ส (FOSS) โครงการของอะแพชีมีลักษณะเฉพาะด้วยกระบวนการพัฒนาที่อาศัยฉันทามติร่วมกัน และใบอนุญาตซอฟต์แวร์แบบเปิดและใช้งานได้จริง แต่ละโครงการจะถูกบริหารโดยทีมผู้เชี่ยวชาญทางเทคนิคที่ถูกเลือกเอง โดยเป็นผู้ที่ยังมีส่วนร่วมในโครงการนั้น ASF ใช้ระบบคุณธรรม ซึ่งหมายความว่าสมาชิกของมูลนิธิจะได้รับเฉพาะอาสาสมัครที่มีส่วนร่วมอย่างต่อเนื่องในโครงการอะแพชี นอกจากนั้น ASF ถือเป็นองค์กรโอเพนซอร์ซแห่งที่สองที่สนับสนุนการใช้งานในเชิงพาณิชย์โดยไม่มีความเสี่ยงด้าน platform lock-in
ท่ามกลางวัตถุประสงค์ของ ASF คือ: เพื่อให้การคุ้มครองทางกฎหมายแก่อาสาสมัครที่ทำงานในโครงการอะแพชี; เพื่อป้องกันไม่ให้องค์กรอื่นใช้ชื่อแบรนด์ Apache โดยไม่ได้รับอนุญาต
ASF ยังจัดการประชุม ApacheCon หลายครั้งในแต่ละปี โดยเน้นที่โครงการอะแพชีและเทคโนโลยีที่เกี่ยวข้อง
ปราชญ์หนึ่งในใต้หล้ากับตราสุดอัปยศ

ปราชญ์หนึ่งในใต้หล้ากับตราสุดอัปยศ ~จอมปราชญ์โคตรแกร่ง เกิดใหม่อีกครั้งเพื่อความแกร่งยิ่งขึ้น~ (; โรมาจิ: "Shikkakumon no Saikyō Kenja ~Sekai Saikyō no Kenja ga Sara ni Tsuyoku Naru Tame ni Tensei Shimashita~") หรือชื่อเรียกอย่างย่อในภาษาญี่ปุ่นว่า ชิกกากูมง โนะ ไซเกียว เค็งจะ (; โรมาจิ: "Shikkakumon no Saikyō Kenja") และ ชิกกากูมง (; โรมาจิ: "Shikkakumon") เป็นซีรีส์ไลต์โนเวลญี่ปุ่น เขียนโดยชิงโกโชโตะ และวาดภาพประกอบโดยฮูกะ คาซาบานะ เริ่มเผยแพร่ออนไลน์ในเดือนธันวาคม พ.ศ. 2559 บนเว็บไซต์เผยแพร่นิยายโดยผู้ใช้ โชเซ็ตสึกะ นิ นาโร ภายหลังสำนักพิมพ์ SB Creative ได้ลิขสิทธิ์ตีพิมพ์เป็นหนังสือตั้งแต่เดือนพฤษภาคม พ.ศ. 2560 โดยเป็นหนังสือในเครือ GA Novel ปัจจุบันวางจำหน่ายถึงเล่มที่ 14 ได้รับการดัดแปลงเป็นมังงะ วาดภาพโดย LIVER JAM&POPO เผยแพร่ทางออนไลน์ตั้งแต่เดือนมิถุนายน 2560 ผ่านนิตยสารมังงะออนไลน์ "Manga UP!" ของบริษัทสแควร์เอนิกซ์ และได้รวบรวมตีพิมพ์เป็นหนังสือการ์ตูนรวมเล่ม ("ทังโกบง") ถึงเล่มที่ 17 มังงะมีลิขสิทธิ์ในประเทศไทยโดยสำนักพิมพ์สยามอินเตอร์คอมิกส์ ได้รับการดัดแปลงเป็นซีรีส์อนิเมะโทรทัศน์โดยสตูดิโอเจซีสตาฟ เริ่มออกอากาศในเดือนมกราคม พ.ศ. 2565 
ไลต์โนเวลภาคแยกชื่อเรื่องว่า "เทพนักปราชญ์ผู้แข็งแกร่ง: ปราชญ์ไร้พรสวรรค์ ผู้ฝึกฝนเวทมนตร์มุ่งสู่จุดสูงสุด" (; โรมาจิ: "Senmetsu Madō no Saikyō Kenja: Musai no Kenja, Madō wo Kiwame Saikyō e Itaru") ตีพิมพ์โดยสำนักพิมพ์ SB Creative ตั้งแต่เดือนกันยายน พ.ศ. 2563 โดยเป็นหนังสือในเครือ GA Bunko ปัจจุบันวางจำหน่ายถึงเล่มที่ 2 มังงะดัดแปลงของภาคแยก วาดภาพโดย Yue Ling และ Ponjea เผยแพร่ทางนิตยสารมังงะออนไลน์ "Manga UP!" และได้รวบรวมตีพิมพ์เป็นหนังสือการ์ตูนรวมเล่ม ("ทังโกบง") ถึงเล่มที่ 5
ให้เสียงโดย: ทามากิ นินะ
ให้เสียงโดย: สึซึชิโระ ซายุมิ
ให้เสียงโดย: ชิราอิชิ ฮารุกะ
ให้เสียงโดย: อิซาวะ ชิโอริ
แบล็กพิงก์เฮาส์

แบล็กพิงก์เฮาส์ (เกาหลี: ; อาร์อาร์: "Beulping Hauseu") เป็นรายการวาไรตีสัญชาติเกาหลีใต้ทางช่องเจทีบีซี เกี่ยวกับชีวิตประจำวันของสมาชิกวง แบล็กพิงก์ ออกอากาศครั้งแรกทางช่องเจทีบีซี 2 เมื่อวันที่ 6 มกราคม ค.ศ. 2018 และยังออกอากาศทางยูทูบและวีไลฟ์ของเนเวอร์ รวมถึงรับชมผ่านทางแอมะซอนไพรม์วิดีโอได้ด้วย
ในเดือนมิถุนายน ค.ศ. 2020 "แบล็กพิงก์เฮาส์" มีผู้ชมรวมกันมากกว่า 400 ล้านครั้งบนยูทูบ
การผลิต.
ก่อนหน้านี้ วายจีเอนเตอร์เทนเมนต์ เคยผลิตรายการวาไรตีให้กับศิลปินคนอื่น ๆ ในสังกัดอย่าง บิกแบง, ทูเอนีวัน และวินเนอร์ ซึ่งแบล็กพิงก์มักปรากฏตัวอยู่ในฐานะแขกรับเชิญ ใน ค.ศ. 2016 "แบล็กพิงก์ทีวี" ออกอากาศรอบประเดิมผ่านทางเนเวอร์ทีวี หลังจากรายการฉบับทดสอบจบลงเมื่อวันที่ 21 สิงหาคม วายจีประกาศว่าวงกำลังถ่ายทำ "แบล็กพิงก์เฮาส์" ซึ่งเป็นรายการที่ติดตามชีวิตประจำวันของสมาชิกแต่ละคน จากนั้นในเดือนธันวาคม ค.ศ. 2017 วายจีได้เผยแพร่ทีเซอร์ของคลิปทางช่องแบล็กพิงก์ในยูทูบ ภายในทีเซอร์นั้น แบล็กพิงก์กำลังถูกปั่นป่วนในวันครบรอบหนึ่งปีโดย ยัง ฮย็อน-ซ็อก ผู้ก่อตั้งสังกัดวายจี เขาอธิบายว่า ""แบล็กพิงก์เฮาส์" เป็นรายการตอบสนองต่อความปรารถนาของสมาชิกที่ต้องการวันหยุดเพื่อผ่อนคลายความเครียดจากการทำงาน" และบ้านพัก "เจ้าหญิงสีชมพู" จะถูกสร้างขึ้นเป็นการเฉพาะในย่านฮงแด เพื่อให้พวกเธออาศัยอยู่ที่นั่นเป็นเวลา 100 วันตลอดการถ่ายทำ
เจดี เซ็นทรัล

เจดี เซ็นทรัล (JD CENTRAL) แพลตฟอร์มอีคอมเมิร์ซ ที่เกิดจากการร่วมลงทุนของบริษัท กลุ่มเซ็นทรัล จำกัด (Central Group) และเจดีดอทคอม (JD.com) จากประเทศจีน ซึ่งเปิดตัวอย่างเป็นทางการในประเทศไทยในปี พ.ศ. 2561
บริษัทได้ประกาศยุติการให้บริการในประเทศไทย มีผลตั้งแต่วันที่ 3 มีนาคม พ.ศ. 2566 โดยปิดการสั่งซื้อสินค้าเวลา 23.59 น. วันที่ 15 กุมภาพันธ์ พ.ศ. 2566 เนื่องจากต้องการมุ่งเน้นธุรกิจในตลาดต่างประเทศ
รางวัลที่ได้รับ.
รางวัลที่ได้รับ
เจดี เซ็นทรัล ได้รับรางวัลชนะเลิศเหรียญทองในสาขา Best eCommerce Solution และรางวัล Best eCommerce Campaign – B2B และรางวัลรองชนะเลิศในสาขา Best eCommerce Innovation จากงาน Marketing Asia eCommerce Awards 2020 ซึ่งจัดขึ้นโดยนิตยสาร Marketing Magazine สื่อด้านการตลาด โฆษณา และสื่อแห่งสิงคโปร์
วัดโคกมะเฟือง

วัดโคกมะเฟือง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลศาลาใหม่ อำเภอตากใบ จังหวัดนราธิวาส
วัดโคกมะเฟืองตั้งวัดเมื่อ พ.ศ. 2417 ประวัติการสร้างวัดมีอยู่ 2 แบบ คือ มีนายไชย พรหมสกุลเป็นผู้ริเริ่มก่อสร้างวัดและได้นิมนต์พระวินัยธรรม (จุ้ย) จากวัดชลธาราสิงเหเป็นเจ้าอาวาส โดยพระวินัยธรรม (จุ้ย) เป็นผู้แกะสลักตลอดจนปั้นรูปประติมากรรม อีกประวัติระบุว่า พระครูโอภาษพุทธคุณ (พุด อินทโชโต) ซึ่งเป็นเจ้าอาวาสวัดชลธาราสิงเห เป็นผู้สร้าง วัดได้รับพระราชทานวิสุงคามสีมาเมื่อวันที่ 11 สิงหาคม พ.ศ. 2441 เขตวิสุงคามสีมากว้าง 17 เมตร ยาว 21.50 เมตร และได้ผูกพัทธสีมาเมื่อ พ.ศ. 2446 
อาคารเสนาสนะที่สำคัญ ได้แก่ อุโบสถเครื่องก่อทรงโรง มีเฉลียงรอบกว้าง 9.50 เมตร ยาว 15 เมตร เครื่องบนมีช่อฟ้า ตัวลำยอง ใบระกา หางหงส์ซึ่งเป็นรูปหัวนาค หน้าบันด้านหน้าเป็นปูนปั้นเขียนสีรูปพระนารายณ์ทรงครุฑ หน้าบันด้านหลังเป็นภาพวิมาน พระอินทร์อยู่บนหลังช้างเอราวัณ ภายในประดิษฐานพระประธานเป็นพระพุทธรูปปูนปั้นลงรักปิดทองปางสมาธิ และมีพระพุทธรูปปูนปั้นปิดทองปางมารวิชัยขนาดเล็กประดิษฐานอยู่ด้านข้าง ด้านละ 1 องค์ เบื้องหลังพระพุทธรูปทั้ง 3 องค์ มีจิตรกรรมฝาผนังเป็นรูปซุ้มเรือนแก้วล้อมรอบด้วยต้นไม้ ด้านนอกอุโบสถมีใบเสมาเป็นปูนปั้น ขนาดยาว 59 เซนติเมตร กว้าง 35 เซนติเมตร หนา 3.5 เซนติเมตร กุฏิไม้มี 3 หลัง และหอระฆังอยู่ทางทิศตะวันตกของอุโบสถ เป็นอาคารไม้เสาคอนกรีต หลังคาจัตุรมุข ยอดมณฑปประดับตกแต่งด้วย ใบระกา หางหงส์ หน้าบันลายพรรณพฤกษาและเทพนม
จาชินจังดร็อปคิก

จาชินจังดร็อปคิก (; โรมาจิ: "Jashin-chan Doroppukikku") เป็นซีรีส์มังงะญี่ปุ่น เขียนเรื่องและวาดภาพโดยยูกิโอะ เริ่มเผยแพร่ในนิตยสารออนไลน์ "Comic Meteor" ของบริษัท Flex Comix ตั้งแต่เดือนเมษายน พ.ศ. 2555 และได้รวบรวมตีพิมพ์เป็นหนังสือการ์ตูนรวมเล่มถึงเล่มที่ 21 เมื่อเดือนพฤษภาคม พ.ศ. 2566 ได้รับการดัดแปลงเป็นซีรีส์อนิเมะโทรทัศน์โดยสตูดิโอ Nomad ออกอากาศทางช่อง BS-Fuji ตั้งแต่เดือนกรกฎาคมถึงกันยายน พ.ศ. 2561 กับสตรีมออนไลน์เพิ่มเติมอีกหนึ่งตอนเมื่อวันที่ 1 ตุลาคม ฤดูกาลที่ 2 ออกอากาศตั้งแต่เดือนเมษายนถึงมิถุนายน พ.ศ. 2563 ฤดูกาลที่ 3 ออกอากาศตั้งแต่เดือนกรกฎาคมถึงกันยายน พ.ศ. 2565 อนิเมะโทรทัศน์ตอนพิเศษชื่อว่า "จาชินจังดร็อปคิก เซกิมัตสึ-เฮ็ง" ออกอากาศในเดือนธันวาคม พ.ศ. 2566
เรื่องย่อ.
แม่มดมนุษย์ชาวญี่ปุ่นชื่อฮานาโซโนะ ยูริเนะได้ทำพิธีอัญเชิญลาเมียชื่อจาชิน ("เทพแห่งความชั่วร้าย") จากนรก จาชินไม่สามารถกลับไปนรกด้วยตนเองได้ จึงใช้เวลาในแต่ละวันไปกับการพยายามฆ่ายูริเนะซึ่งไม่เคยสำเร็จ ขณะเดียวกันก็ได้ดำเนินชีวิตประจำวันร่วมกับยูริเนะและคนรู้จักอื่น ๆ ทั้งจากสวรรค์และนรก 
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: M.A.O
ให้เสียงโดย: มารินะ ยามาดะ
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: โคจิ ยุสะ
ให้เสียงโดย: เรนะ ฮาเซงาวะ
วัดข่อย (จังหวัดอ่างทอง)

วัดข่อย เป็นวัดราษฎร์ในสังกัดคณะสงฆ์มหานิกาย ตั้งอยู่ที่ตำบลโพธิ์รังนก อำเภอโพธิ์ทอง จังหวัดอ่างทอง
วัดข่อยตั้งวัดเมื่อ พ.ศ. 2404 บริเวณที่ตั้งวัดแต่เดิมนั้นมีต้นข่อยมากมาย ได้มีแม่ค้าเป็นชาวมอญมาจับจองที่ดินทำการค้าขายจนร่ำรวยและได้จัดสร้างวัดขึ้น และได้รับพระราชทานวิสุงคามสีมาเมื่อวันที่ 26 ธันวาคม พ.ศ. 2435 เขตวิสุงคามสีมากว้าง 18 เมตร ยาว 30 เมตร 
อาคารเสนาสนะที่สำคัญ ได้แก่ ศาลาการเปรียญสร้างด้วยไม้ทรงไทยโบราณ ส่วนมากสร้างจากไม้สัก เป็นเสาเหลี่ยม 8 เหลี่ยม มณฑป วิหาร เจดีย์ อุโบสถ กุฏิ หอสวดมนต์ บริเวณวัดยังมีวังปลา ห้ปัจจุบันมีปลาอยู่รวมกันไม่ต่ำกว่า 50,000 ตัว เช่น ปลาสวาย ปลาตะเพียน ปลาเทโพ ปลาแรด ปลาบึก ฯลฯ
โบราณวัตถุภายในวัดได้แก่ ตะเกียงจากกรุงวอชิงตัน เป็นตะเกียงโบราณ นาฬิกาโบราณจากปารีส และตู้พระไตรปิฎกทำด้วยไม้สักจากประเทศจีนซึ่งมีในสมัยพระบาทสมเด็จพระจุลจอมเกล้าเจ้าอยู่หัว เรือซึ่งเป็นพาหนะที่ใช้ในการเดินทางมีแทบทุกชนิดได้แก่ เรือบด เรือแจว เรือสำปั้น และเรือประทุน เปลกล่อมลูกในสมัยโบราณ มรดกชาวนาซึ่งได้รวบรวมเครื่องมือ เครื่องใช้ อุปกรณ์ในการทำนา ได้แก่ เกวียน ล้อ คันไถ อุปกรณ์เครื่องมือการจับสัตว์น้ำ ไซดักปลา เป็นต้น
วัดพรหมสุวรรณ (จังหวัดฉะเชิงเทรา)

วัดพรหมสุวรรณ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลองนา อำเภอเมืองฉะเชิงเทรา จังหวัดฉะเชิงเทรา มีเนื้อที่ 17 ไร่ 3 งาน 9 ตารางวา
วัดพรหมสุวรรณตั้งวัดเมื่อ พ.ศ. 2484 ได้รับพระราชทานวิสุงคามสีมาเมื่อวันที่ 16 สิงหาคม พ.ศ. 2500 เขตวิสุงคามสีมากว้าง 30 เมตร ยาว 60 เมตร ได้รับพระราชทานวิสุงคามสีมาครั้งหลังวันที่ 7 พฤศจิกายน พ.ศ. 2554 สำหรับอุโบสถหลังที่ 2
วัดเริ่มก่อสร้างถาวรวัตถุใหม่ในสมัยหลวงพ่อพระครูสุวรรณพรหมาภิรักษ์ ท่านได้สร้างอุโบสถ ศาลาการเปรียญ ศาลาธรรมสังเวช บูรณะซ่อมแซมแล้วเสร็จในสมัยพระครูวินัยธรโสรัจจะ ปุญญผโล ท่านยังได้สร้างซุ้มประตูวัด กำแพงแก้ว วิหารบูรพาจารย์กุฏิรับรอง บูรณะซ่อมแซมศาลาไม้ หอระฆัง
อะแพชี แอตติก

อะแพชี แอตติก  เป็นโครงการของมูลนิธิซอฟต์แวร์อะแพชี เพื่อให้กระบวนการและแนวทางแก้ไขให้เกิดความชัดเจนเมื่อโครงการของอะแพชีสิ้นสุดอายุการใช้งาน โครงการแอตติกก่อตั้งขึ้นในเดือนพฤศจิกายน พ.ศ. 2551 นอกจากนี้ยังสามารถรักษาโครงการที่เกษียณอายุไว้ได้ 
โครงการที่อยู่ในแอตติก อาจไม่ได้อยู่ในแอตติกตลอดไป เช่น ตอนนี้ Apache XMLBeans เป็นโครงการของ Apache Poi แต่ก่อนหน้านี้เคยอยู่ในโครงการแอตติกตั้งแต่เดือนกรกฎาคม พ.ศ. 2556 ถึงมิถุนายน พ.ศ. 2561
อะแพชี อิงคิวเบเตอร์

อะแพชี อิงคิวเบเตอร์  เป็นประตูสำหรับโครงการซอฟต์แวร์โอเพนซอร์ซที่ต้องการเป็นโครงการของมูลนิธิซอฟต์แวร์อะแพชี
อิงคิวเบเตอร์ก่อตั้งขึ้นในเดือนตุลาคม พ.ศ.2545 เพื่อเป็นเส้นทางเข้าสู่มูลนิธิซอฟต์แวร์อะแพชี สำหรับโครงการและโค้ดที่ต้องการเป็นส่วนหนึ่งของมูลนิธิ การบริจาคโค้ดทั้งหมดจากองค์กรภายนอกและโครงการภายนอกที่มีอยู่ซึ่งต้องการย้ายไปยังอะแพชีจะต้องป้อนผ่านโครงการนี้ 
โครงการอะแพชี อิงคิวเบเตอร์ ทำหน้าที่เป็นโครงการคอนเทนเนอร์ชั่วคราวจนกว่าโครงการจะสามารถตั้งตัวและได้รับการยอมรับ จนกลายเป็นโครงการระดับบนสุดของมูลนิธิซอฟต์แวร์อะแพชี หรือกลายเป็นโครงการย่อยของโครงการที่เหมาะสม เช่น โครงการจาการ์ตา หรือ Apache XML ในอีกทางหนึ่ง โครงการอิงคิวเบเตอร์จะบันทึกวิธีการทำงานของมูลนิธิ และวิธีการทำงานให้เสร็จสิ้นภายในกรอบการทำงาน ซึ่งหมายถึงการจัดทำเอกสารกระบวนการ บทบาท และนโยบายภายในมูลนิธิซอฟต์แวร์อะแพชีและโครงการที่เป็นสมาชิก
สโนว์ดรอป (ละครโทรทัศน์)

สโนว์ดรอป  เป็นละครโทรทัศน์เกาหลีใต้ใน ค.ศ. 2021 กำกับโดยโช ฮย็อน-ทัก เขียนบทโดย ยู ฮย็อน-มี นำแสดงโดยช็อง แฮ-อิน, จีซู, ยู อิน-นา, ชัง ซึง-โช, ยุน เซ-อา, คิม ฮเย-ยุน และช็อง ยู-จิน ออกอากาศทางช่องเจทีบีซีเมื่อวันที่ 18 ธันวาคม ค.ศ. 2021 ทุกวันเสาร์และอาทิตย์ เวลา 22:30 น. ตามเวลามาตรฐานเกาหลี และเผยแพร่สตรีมมิงผ่านทางดิสนีย์+
ไพเพอร์ นิเวน

คิมเบอร์ลี เบนสัน (Kimberly Benson; 6 พฤษภาคม ค.ศ. 1991) เป็นนักมวยปล้ำอาชีพชาวสกอตต์แลนด์ที่เซ็นสัญญากับ WWE ภายใต้ชื่อ ไพเพอร์ นิเวน (Piper Niven) หรือชื่อเดิม ดูดรอป (Doudrop) เธอเริ่มอาชีพมวยปล้ำกับสมาคมอิสระภายใต้ชื่อ ไวเปอร์ (Viper); เธอเคยเป็นแชมป์ ICW Women's Champion 2 สมัย, Artist of Stardom Champion 1 สมัย และ SWA World Champion 1 สมัย
อิ๋นชวัน

<templatestyles src="Stack/styles.css"/>
อิ๋นชวัน  เป็นเมืองหลวงของเขตปกครองตนเองหนิงเซี่ยหุย สาธารณรัฐประชาชนจีน และเคยเป็นเมืองหลวงของอาณาจักรเซี่ยตะวันตกของชาวตันกุต นครอิ๋นชวันมีพื้นที่ และมีประชากรทั้งหมด 2.29 ล้านคน พื้นที่ตัวเมืองมีผู้อยู่อาศัยจำนวน 1,487,561 คน กระจายตัวภายในเขตทั้ง 3 เขต ชื่อเมืองมีความหมายตามตัวอักษรว่า "แม่น้ำสีเงิน"
อิ๋นชวันตั้งอยู่ใกล้แม่น้ำเหลือง ซึ่งไหลผ่านทางทิศตะวันออกของเมือง อิ๋นชวันเป็นที่รู้จักในนาม "เมืองริมแม่น้ำภาคตะวันตกเฉียงเหนือ" และ "บ้านของปลาและข้าว" ปัจจุบัน อิ๋นชวันเป็นสถานที่จัดงาน ไชนา-อาหรับ เอกซ์โป (China-Arab Expo) ซึ่งเป็นเวทีสำหรับการแลกเปลี่ยนทางวัฒนธรรมและเศรษฐกิจระหว่างประเทศจีนและกลุ่มประเทศอาหรับ
เมืองนี้ยังเป็นที่ตั้งของมหาวิทยาลัยหนิงเซี่ย ซึ่งเป็นมหาวิทยาลัยสมบูรณ์แบบ (comprehensive university) ระดับภูมิภาคที่ใหญ่ที่สุดภายใต้โครงการ 211 ในเขตปกครองตนเองหนิงเซี่ยหุย
ภูมิศาสตร์.
อิ๋นชวันตั้งอยู่กึ่งกลางที่ราบอิ๋นชวันหรือที่ราบหนิงเซี่ย มีที่กำบังจากทะเลทรายมองโกเลียโดยทิวเขาเฮ่อหลานทางทิศตะวันตก แม่น้ำเหลืองไหลผ่านอิ๋นชวันจากตะวันตกเฉียงใต้ไปตะวันออกเฉียงเหนือ ความสูงเฉลี่ยของอิ๋นชวัน คือ 1,100 เมตร (ประมาณ 3,608 ฟุต) ใจกลางเมืองอิ๋นชวันตั้งอยู่กึ่งกลางระหว่างแม่น้ำเหลืองและขอบทิวเขาเฮ่อหลาน
ภูมิอากาศ.
อิ๋นชวันมีสภาพภูมิอากาศแบบทะเลทรายที่หนาวเย็น (เคิพเพิน "BWk") โดยมีปริมาณน้ำฝนรายปี อิ๋นชวันมีฤดูกาลที่แตกต่างกัน โดยมีฤดูหนาวที่หนาวเย็นและแห้งแล้ง ฤดูใบไม้ผลิมาช้า และมีฤดูร้อนที่สั้น อุณหภูมิเฉลี่ย 24 ชั่วโมงต่อเดือนอยู่ระหว่าง ในเดือนมกราคม จนถึง ในเดือนกรกฎาคม โดยมีค่าเฉลี่ยรายปีอยู่ที่ ความแปรผันของอุณหภูมิในแต่ละวันมีแนวโน้มที่จะมากขึ้นอันเนื่องมาจากความแห้งแล้ง ซึ่งส่วนหนึ่งมีส่วนทำให้เกิดสภาพอากาศที่มีแดดจัด ด้วยเปอร์เซ็นต์แสงแดดที่เป็นไปได้รายเดือนตั้งแต่ 63 เปอร์เซ็นต์ในสามเดือนถึง 71 เปอร์เซ็นต์ในเดือนพฤศจิกายน เมืองนี้ได้รับแสงแดด 2,906 ชั่วโมงต่อปี และมี 158 วันที่ไม่มีน้ำค้างแข็ง
อาสนวิหารพระเยซูทรงจำแลงพระกาย (ดนีปรอ)

อาสนวิหารพระเยซูทรงจำแลงพระกาย  เป็นโบสถ์ออร์ทอดอกซ์หลักของดนีปรอ ประเทศยูเครน
ประวัติ.
วางศิลาฤกษ์เมื่อวันที่ 20 พฤษภาคม (วันที่แบบเก่าคือ 9 พฤษภาคม) ค.ศ. 1787 โดยจักรพรรดินีนาถเยกาเจรีนาที่ 2 แห่งรัสเซีย และจักรพรรดิออสเตรีย โยเซ็ฟที่ 2 ระหว่างการเสด็จพระราชดำเนินในไครเมียของจักรพรรดินีนาถเยกาเจรีนา ซึ่งเหตุการณ์นี้อธิบายไว้ในบันทึกความทรงจำของหลุยส์ ฟิลิป เคานต์แห่งเซกูร์
เจ้าชาย กริกอรี โปเตมกิน ทรงดำริให้โบสถ์แห่งนี้เป็นหนึ่งในศูนย์กลางทางจิตวิญญาณของนิวรัสเซีย ซึ่งอีวาน สตารอฟ ถวายงานออกแบบแก่เจ้าชายสำหรับมหาวิหารรูปแบบโรมัน แต่การก่อสร้างถูกเลื่อนออกไปจนกว่าจะสิ้นสุดสงครามรัสเซีย-ตุรกี
ในช่วงต้นคริสต์ศตวรรษที่ 19 แผนของเจ้าชายได้รับการฟื้นฟูและปรับปรุงโดยดยุกแห่งรีเชอลีเยอ แต่การก่อสร้างยังไม่เริ่มจนกระทั่ง ค.ศ. 1830 อาสนวิหารแห่งนี้สร้างขึ้นในขนาดที่เล็กกว่าที่วางแผนไว้แต่เดิม และได้รับการสถาปนาใน ค.ศ. 1835 ส่วนการออกแบบนั้นมาจากอันเดรยาน ซาคารอฟ โดยส่วนใหญ่อยู่บนพื้นฐานของความคล้ายคลึงกันกับอาสนวิหารนักบุญอันดรูว์ในครันสตัต
โบสถ์แห่งนี้ปิดให้บริการแก่ผู้มาสักการะใน ค.ศ. 1930 และเป็นที่ตั้งของพิพิธภัณฑ์ลัทธิอเทวนิยมระหว่าง ค.ศ. 1975 และ 1988 อาคารได้รับความเสียหายจากแผ่นดินไหวใน ค.ศ. 1888 และจากการระเบิดในช่วงสงครามโลกครั้งที่สอง
ภาษาคลีน

คลีน (Clean) เป็นภาษาโปรแกรมเชิงฟังก์ชันแบบบริสุทธิ์ โดยเคยมีชื่อเรียกว่า ภาษาคอนเคอร์แรนต์ คลีน ซีสเต็ม (Concurrent Clean System), จากนั้นมีชื่อว่า คลีน ซีสเต็ม (Clean System) และสุดท้าย คือ คลีน (Clean) ภาษาคลีนพัฒนาขึ้นโดยกลุ่มนักวิจัยจากมหาวิทยาลัยราดบาวด์ (Radboud University), เมืองไนเมเคิน (Nijmegen) ประเทศเนเธอร์แลนด์ ตั้งแต่ปี ค.ศ. 1987 ภาษานี้มีคุณลักษณะและซินแท็กซ์ (Syntax: วากยสัมพันธ์, การใช้คำและคำสั่งในการเขียนโปรแกรม) ที่ใกล้เคียงกับภาษาโปรแกรมเชิงฟังก์ชั่นอีกหลาย ๆ ภาษาที่เกิดขึ้นหลังจากนั้น ยกตัวอย่างที่เห็นชัดเจน คือ ภาษาแฮสเคิล
การเขียนโค้ดในคลีน เปรียบเทียบกับแฮสเคิล.
ความแตกต่างในการใช้คำ (Syntax วายกสัมพัทธ์).
การเขียนโปรแกรมในคลีนมีความคล้ายคลึงอย่างมากกับแฮสเคิล โดยมีความแตกต่างที่เห็นได้ชัดในบางจุด:
โดยรวมแล้ว ภาษาแฮสเคิลจะมีความหวานในวายกสัมพัทธ์ (หมายถึง ง่ายต่อการเขียน การอ่าน่ และ ความเข้าใจมากกว่า เหมือนเคลือบน้ำตาลไว้) มากกว่าภาษาคลีน
ลีบราออฟฟิศ ไรเตอร์

ลีบราออฟฟิศ ไรเตอร์  เป็นโปรแกรมประมวลคำฟรีและโอเพนซอร์ซและเป็นส่วนหนึ่งของชุดโปรแกรมสำนักงานลีบราออฟฟิศ แยกมาจากโปรแกรมไรเตอร์ของโอเพนออฟฟิศดอตอ็อก ไรเตอร์เป็นโปรแกรมประมวลผลคำที่คล้ายกับไมโครซอฟต์ เวิร์ดและมีคุณสมบัติคล้ายกันมากมายรวมถึงรูปแบบไฟล์ที่สามารถทำงานร่วมกันได้
เช่นเดียวกับชุดโปรแกรมลีบราออฟฟิศทั้งหมด ไรเตอร์สามารถใช้ได้กับหลากหลายแพลตฟอร์ม รวมถึง ลินุกซ์, ฟรีบีเอสดี, แมคโอเอส, และไมโครซอฟท์ วินโดวส์
พระเจ้าชัยวรมันที่ 5

พระเจ้าชัยวรมันที่ 5 (อักษรโรมัน: Jayavarman V; พระราชสมภพ ค.ศ. 958) หรือพระนามหลังสวรรคตว่า พระบรมวีรโลก เป็นพระมหากษัตริย์แห่งอาณาจักรพระนคร ครองราชย์ระหว่างปี ค.ศ. 968 – 1001 เป็นพระราชโอรส ของพระเจ้าราเชนทรวรมันที่ 2
พระราชประวัติ.
พระเจ้าชัยวรมันที่ 5 เสด็จขึ้นครองราชสมบัติเมื่อพระชนมายุเพียง 10 ชันษา เนื่องจากทรงขึ้นครองราชย์ในขณะที่ทรงพระเยาว์ทำให้ขุนนางในราชสำนักมีอำนาจมากโดยเฉพาะ พราหมณ์ยัชญวราหะ ซึ่งเป็นพระอาจารย์ของพระองค์ตั้งแต่ทรงพระเยาว์ ครั้นเมื่อพระองค์เจริญชันษาเป็นกษัตริย์หนุ่มแล้วพราหมณ์อาจารย์ก็ยังมีอำนาจเหนือการตัดสินพระทัยต่าง ๆ ของพระองค์มีจารึกว่า "“ท่านเป็นผู้ตกลงในกิจกรรมทุกอย่าง ทรงรับคำขอร้องจากพระอาจารย์ของพระองค์และทรงมีพระทัยพร้อมที่จะอำนวยประโยชน์ให้ ”"
ในรัชสมัยพระเจ้าชัยวรมันที่ 5 ทรงก่อสร้างต่อเติม ปราสาทพิมานอากาศ ซึ่งเริ่มสร้างตั้งแต่รัชสมัย พระเจ้าราเชนทรวรมันที่ 2 แต่ก็สร้างไม่แล้วเสร็จในรัชสมัยของพระองค์ ปราสาทพิมานอากาศสร้างเสร็จสมบูรณ์ในรัชสมัย พระเจ้าสุริยวรมันที่ 1 นอกจากนั้นพระองค์ยังทรงบูรณะซ่อมแซมปราสาทพนมบาเค็ง เป็นครั้งแรกมีการอัญเชิญพระพุทธรูปขนาดใหญ่ขึ้นไปประดิษฐานบนแท่นหินทรายแทนศิวลึงค์เมื่อ พ.ศ. 2059 ปราสาทพนมบาเค็งเป็นศาสนสถานแห่งแรกของอาณาจักรพระนครเดิมสร้างอุทิศแด่เทพเจ้าในศาสนาพราหมณ์ฮินดูโดยเริ่มสร้างในรัชสมัย พระเจ้ายโศวรมันที่ 1 ทั้งนี้ในรัชสมัยของพระองค์การเข้ามาของพระพุทธศาสนามหายานนำไปสู่การเปลี่ยนแปลงในพระราชอาณาจักร พระองค์ทรงมีพระราชศรัทธาในพระพุทธศาสนาจึงมีการสร้างพระพุทธรูปอุทิศให้กับพระพุทธศาสนา ช่วงนี้มักมีความขัดแย้งระหว่างชาวฮินดูและชาวพุทธ ตามจารึกกล่าวว่า "พระองค์ยังทรงมีพระทัยหนักแน่นในพระพุทธศาสนาแต่พระองค์ก็ไม่ทรงละทิ้งศาสนาฮินดูที่นับถือมาแต่เดิม" ต่อมาพระองค์ทรงสถาปนาราชธานีแห่งใหม่ขึ้นคือเมืองชัยเยนทรนคร (ជ័យឥន្ទ្រនាគគិរី) ให้เป็นศูนย์กลางแทนเมืองศรียโศธรปุระ ช่วงปลายรัชกาลทรงสร้างปราสาทตาแก้วแต่ยังไม่แล้วเสร็จพระองค์ทรงสวรรคตเสียก่อน เมื่อสวรรคตทรงได้รับพระนาม พระบรมวีรโลก
ภาษารัสต์

ภาษารัสต์  เป็นภาษาโปรแกรมหลายกระบวนทัศน์สำหรับวัตถุประสงค์ทั่วไปที่ถูกออกแบบมาเพื่อประสิทธิภาพและความปลอดภัยของหน่วยความจำ ภาษารัสต์มีวากยสัมพันธ์คล้ายกับภาษาซีพลัสพลัสแต่สามารถรับประกันความปลอดภัยของหน่วยความจำโดยใช้ "borrow checker" เพื่อตรวจสอบการอ้างอิง ภาษารัสต์สามารถรักษาความปลอดภัยของหน่วยความจำได้โดยที่ไม่จำเป็นต้องใช้ Garbage collection
เริ่มแรกภาษาพัฒนาถูกพัฒนาโดย Graydon Hoare จาก Mozilla Research พร้อมการสนับสนุนจาก Dave Herman, Brendan Eich และคนอื่น ๆ โดยพัฒนาภาษารัสต์เพื่อใช้งานร่วมกับ Servo ซึ่งเป็นเร็นเดอริงเอนจินที่กำลังพัฒนา ณ ตอนนั้น ต่อมาภาษารัสต์ถูกนำไปใช้งานในเชิงอุตสาหกรรมและไมโครซอฟท์ได้ทดลองนำภาษาไปใช้กับส่วนประกอบซอฟต์แวร์ที่ต้องการความปลอดภัย นอกจากนี้ไมโครซอฟท์ยังทดสอบไลบรารี Rustls ของภาษารัสต์และพบว่าประสิทธิภาพและการใช้หน่วยความจำสามารถเอาชนะ OpenSSL ได้
ตัวอย่าง.
Hello World.
 ระบุฟังก์ชัน 
fn main {
 println!("Hello, World!");
วิมานทราย (ละครโทรทัศน์ปี พ.ศ. 2564)

วิมานทราย เป็นละครโทรทัศน์ไทยแนวจินตนิยม ย้อนยุค ผลิตโดยเดอะ วัน เอ็นเตอร์ไพรส์ นำแสดงโดยเอสเธอร์ สุปรีย์ลีลาและเจษฎ์พิพัฒ ติละพรพัฒน์ ดัดแปลงจากนวนิยายชื่อเดียวกันของจามรี พรรณชมพู ออกอากาศทางช่องวัน 31 ทุกวันพุธและพฤหัสบดี เวลา 20.20 น. (เวลามาตรฐานไทย) ระหว่างวันที่ 24 พฤศจิกายน ถึง 30 ธันวาคม พ.ศ. 2564
เรตติง.
การตอบรับของละครเรื่องนี้ทั้งหมด 12 ตอนที่ได้ออกอากาศไป (เมื่อวันที่ 24 พฤศจิกายน พ.ศ. 2564 - 30 ธันวาคม พ.ศ. 2564) นีลเส็น ได้วัดค่าเฉลี่ยเรตติงละครจากคนทั่วประเทศไทย
สีเขียว เรตติงที่มีอันดับสูงที่สุดในละครแต่ละตอนจะแสดงด้วย 
สีแดง เรตติงอันดับต่ำที่สุดในละครแต่ละตอนจะแสดงด้วย
สีน้ำเงิน เรตติงเฉลี่ยของละครจะแสดงด้วย
วานวาสนา

"วานวาสนา (อังกฤษ: Love and Fortune)" เป็นละครโทรทัศน์ไทยแนวพีเรียด-ดราม่า ที่สร้างจากบทประพันธ์โดย ร่มเกศ ซึ่งเป็นหนึ่งในผลงานที่ได้รับการคัดเลือกจากโครงการ "ช่องวันอ่านเอา ครั้งที่ 1" ของเว็บไซต์อ่านเอา ผลิตโดย เดอะ วัน เอ็นเตอร์ไพรส์ นำแสดงโดยเคลลี่ ธนะพัฒน์, ปฐมพงศ์ เรือนใจดี , ฐิติภูมิ เตชะอภัยคุณ , สิรีธร ลีห์อร่ามวัฒน์ , ณัชภรณ์ อุ่นสวัสดิ์ ,ปานวาด เหมมณี, รามาวดี นาคฉัตรีย์ , วรฤทธิ์ เฟื่องอารมย์ , อภิรดี ภวภูตานนท์ ณ มหาสารคาม , ซูซานน่า เรโนล กำกับการแสดงโดย วรฐ คงคาลัย ออกอากาศวันจันทร์ - วันอังคาร เวลา 20.20 - 22.20 น.
ละครเรื่องนี้ยังเป็นครั้งแรกที่นำไปออกอากาศผ่านช่องทางสตรีมมิ่ง ดิสนีย์+ ฮอตสตาร์ ในเวลา 20.20 น. พร้อมกับการออกอากาศทางโทรทัศน์ในรูปแบบ Sametime Simulcast
เรื่องย่อ.
“โชคชะตา การพลัดพราก และความจริงที่ต้องตามหา” เป็นเรื่องราวของ โชค (ปฐมพงศ์ เรือนใจดี) ชายหนุ่มสุดอาภัพ ที่โชคชะตาเล่นตลก ต้องพลัดพรากจากครอบครัวตั้งแต่ยังเล็ก จนกระทั่งวันหนึ่งโชคได้รู้ความจริงเรื่องครอบครัว ทำให้เขาตัดสินใจที่จะออกตามหาชาติกำเนิดที่แท้จริง แต่แล้วโชคชะตา ได้นำพาให้เขาได้มาตกหลุมรัก มล.เพชรวสี (สิรีธร ลีห์อร่ามวัฒน์) หญิงผู้สูงศักดิ์ จิตใจดี โดยที่เขาไม่รู้เลยว่าเธอเป็นคู่หมั้นของ มจ.ภานุมาศ หรือ ท่านชายภาส (ฐิติภูมิ เตชะอภัยคุณ) ราชนิกุลหนุ่มหล่อ อนาคตไกล ทำให้โชคและชายภาสทะเลาะกันจนเกิดเรื่องลุกลามใหญ่โต และหารู้ไม่ว่าแท้จริงแล้วทั้งคู่คือพี่น้องกัน!! เรื่องราวความรัก 3 เส้า 1 หญิง 2 ชาย ที่กลายเป็นศึกสายเลือดในครั้งนี้จะลงเอยอย่างไร และความลับเรื่องชาติกำเนิดที่ถูกเก็บซ่อนไว้จะถูกเปิดเผยหรือไม่?
เรตติ้ง.
การตอบรับของละครเรื่องนี้ทั้งหมด 14 ตอนที่ได้ออกอากาศไป (เมื่อวันที่ 13 ธันวาคม พ.ศ. 2564 - วันที่ 25 มกราคม พ.ศ. 2565) นีลเส็น ได้วัดค่าเฉลี่ยเรตติ้งละครจากคนทั่วประเทศไทยอยู่ที่
สีเขียว เรตติ้งที่มีอันดับสูงที่สุดในละครแต่ละตอนจะแสดงด้วย 
สีแดง เรตติ้งอันดับต่ำที่สุดในละครแต่ละตอนจะแสดงด้วย
สีน้ำเงิน เรตติ้งเฉลี่ยของละครจะแสดงด้วย
เจทีบีซี

บริษัทแพร่สัญญาณจุงอังทงยาง หรือชื่อทางการค้า เจทีบีซี (ย่อมาจาก Joongang Tongyang Broadcasting Company) เป็นเครือข่ายโทรทัศน์แบบเสียค่ารับชมของเกาหลีใต้ โดยมีบริษัทจุงอังโฮลดิงส์ จำกัด เป็นผู้ถือหุ้นรายใหญ่ร้อยละ 25% ก่อตั้งขึ้นเมื่อวันที่ 21 มีนาคม ค.ศ. 2011 นำเสนอความบันเทิงทั่วไป ซีรีส์โทรทัศน์ รายการวาไรตี และรายการข่าว
เจทีบีซี เป็นหนึ่งในสี่เครือข่ายเคเบิลทีวีของเกาหลีใต้ ควบคู่ไปกับแชนแนลเอของทงอาอิลโพ, ทีวีโชซ็อนของโชซ็อนอิลโพ และเอ็มบีเอ็นของเมอิลกย็องเช ใน ค.ศ. 2019 เจทีบีซีได้รับรางวัลโทรทัศน์เอเชีย สาขาเครือข่ายเคเบิลและดาวเทียมแห่งปี
EPUB

EPUB เป็นรูปแบบไฟล์หนังสืออิเล็กทรอนิกส์ที่ใช้นามสกุลไฟล์ ".epub" ชื่อสั้นมาจาก "electronic publication" ซึ่งแปลว่าสิ่งพิมพ์อิเล็กทรอนิกส์และในบางครั้งจะเขียนในรูป "ePub" EPUB สนับสนุนบนอีรีดเดอร์จำนวนมาก และมีซอฟต์แวร์ทำงานด้วยกันได้บนสมาร์ทโฟน แท็บเล็ต และคอมพิวเตอร์ส่วนใหญ่ EPUB เป็นมาตรฐานทางเทคนิคตามที่เผยแพร่โดย International Digital Publishing Forum (IDPF) ซึ่งเริ่มเป็นมาตรฐานในเดือนกันยายน 2007 แทนที่มาตรฐาน Open eBook ที่เก่ากว่า
รูปแบบ EPUB เป็นไฟล์เก็บถาวรที่ประกอบด้วยไฟล์ XHTML ที่มีเนื้อหาพร้อมด้วยรูปภาพและไฟล์สนับสนุนอื่น ๆ EPUB รองรับโดยเครื่องอ่านฮาร์ดแวร์เกือบทั้งหมด ยกเว้นคินเดิล
โซกูชิมบุตสึ

โซกูชิมบุตสึ  เป็นประเภทหนึ่งของมัมมี่นักบวชในศาสนาพุทธ คำนี้ยังหมายถึงการปฏิบัติของพระสงฆ์ผู้บำเพ็ญพรตจนมรณภาพและร่างกลายเป็นมัมมี่ สามารถพบเห็นในประเทศที่นับถือศาสนาพุทธ
เชื่อว่ามีพระหลายร้อยรูปพยายามปฏิบัติ แต่มีเพียงมัมมี่ 24 ร่างที่มีการค้นพบ มีการเสนอว่าพระคูไก ผู้ก่อตั้งนิกายชิงงนที่ปฏิบัติโซกูชิมบุตสึนำวิธีมาจากราชวงศ์ถังในจีน อันเป็นส่วนหนึ่งของการฝึกตันตระ
ที่มา.
มีการค้นพบมัมมี่อายุ 550 ปีของพระสังฆะ แตนจินทางตอนเหนือของภูมิภาคหิมาลัยในอินเดียใน ค.ศ. 1975 เชื่อว่าพระรูปนี้เป็นผู้บำเพ็ญซกเซน และมีการค้นพบมัมมี่คล้ายกันในทิเบตและเอเชียตะวันออก การคงสภาพมานานกว่าห้าศตวรรษของมัมมี่นี้อาจมาจากพื้นที่แห้งแล้งและสภาพอากาศที่หนาวเย็น
พอล วิลเลียมส์ นักวิชาการศาสนาพุทธบรรยายว่าโซกูชิมบุตสึที่ปฏิบัติในศาสนาชูเง็นโดน่าจะรับมาจากพระคูไก ผู้ก่อตั้งนิกายชิงงนที่มรณภาพจากการอดอาหารขณะทำสมาธิและสวดมนต์ การทำตนเองเป็นมัมมี่นี้มีบันทึกในจีนโดยเกี่ยวข้องกับนิกายเซน การบำเพ็ญพรตอื่นรวมถึงการเผาตนเองดังที่เคยมีการปฏิบัติที่วัดฝ่าหยู่ใน ค.ศ. 396
ในญี่ปุ่น.
ศาสนาชูเง็นโดเป็นการผสานความเชื่อแบบนิกายวัชรยาน ศาสนาชินโต และลัทธิเต๋า ถือกำเนิดในคริสต์ศตวรรษที่ 7 เน้นย้ำการบำเพ็ญพรต หนึ่งในการบำเพ็ญพรตของศาสนานี้คือโซกูชิมบุตสึซึ่งปฏิบัติในป่าเขาเพื่อบรรลุพุทธภาวะ ศาสนาชูเง็นโดถือว่าภูเขาสามลูกแห่งเดวะเป็นสถานที่ศักดิ์สิทธิ์สำหรับการบำเพ็ญนี้ ซึ่งความเชื่อนี้ยังตกทอดมาถึงปัจจุบัน
ในญี่ปุ่นสมัยกลาง การปฏิบัตินี้พัฒนาเป็นกระบวนการที่พระจะใช้เวลาสำเร็จใน 3,000 วัน พระจะฉันโมกูจิกิ (แปลตรงตัวว่า "กินต้นไม้") ละเว้นจากการฉันธัญพืช ดำรงชีพด้วยใบสน ยางสนและเมล็ดสนในป่าเพื่อกำจัดไขมันทั้งหมดในร่างกาย ก่อนจะลดปริมาณอาหารและน้ำจนอวัยวะหดลง ท้ายที่สุดพระจะมรณภาพในขณะทำสมาธิและสวดมนต์ โดยร่างกลายสภาพเป็นมัมมี่ที่ไม่เสื่อมสลาย มัมมี่เหล่านี้ได้รับการเคารพบูชาโดยพุทธศาสนิกชน
การทำตนเองเป็นมัมมี่ปฏิบัติส่วนใหญ่ในแถบยามางาตะ ตอนเหนือของญี่ปุ่นช่วงคริสต์ศตวรรษที่ 11–19 โดยพระนิกายชิงงน อันเป็นวัชรยานสายหนึ่ง ผู้ปฏิบัติไม่ได้มองว่าโซกูชิมบุตสึเป็นการฆ่าตัวตาย แต่มองเป็นการบรรลุธรรมรูปแบบหนึ่ง
จักรพรรดิเมจิสั่งห้ามโซกูชิมบุตสึใน ค.ศ. 1879 และการช่วยฆ่าตัวตายรวมถึงการฆ่าตัวตายในศาสนาถือเป็นสิ่งผิดกฎหมายในปัจจุบัน
สตรีในประเทศอาร์มีเนีย

สตรีในประเทศอาร์มีเนียมีสิทธิเท่าเทียมกัน รวมทั้งสิทธิในการออกเสียงลงคะแนน นับตั้งแต่การก่อตั้งสาธารณรัฐอาร์มีเนียที่หนึ่ง เมื่อวันที่ 21 และ 23 มิถุนายน ค.ศ. 1919 การเลือกตั้งรัฐสภาโดยตรงครั้งแรกจัดขึ้นในอาร์มีเนียภายใต้คะแนนเสียงที่เป็นสากล - ทุกคนที่อายุเกิน 20 ปีมีสิทธิในการออกเสียงลงคะแนนโดยไม่คำนึงถึงเพศ, เชื้อชาติ หรือความเชื่อทางศาสนา สภานิติบัญญติ 80 ที่นั่ง ที่ได้รับมอบหมายวางรากฐานสำหรับรัฐอาร์มีเนีย ประกอบด้วยผู้แทนสตรี 3 คน ได้แก่ แคทารีน ซาเลียน-มานูเคียน, เพอร์ชูฮี พาร์ทิซแพเนียน-บาร์เซกาน และวาร์วารา ซาฮาเคียน
รัฐธรรมนูญของสาธารณรัฐอาร์มีเนียปัจจุบันได้รับการรับรองใน ค.ศ. 1991 และรับรองความเท่าเทียมกันทางเพศอย่างเป็นทางการ สิ่งนี้ทำให้ผู้หญิงมีส่วนร่วมอย่างแข็งขันในทุกด้านของการดำรงชีวิตอาร์มีเนีย ผู้หญิงอาร์เมเนียมีความโดดเด่นในด้านความบันเทิง, การเมือง รวมถึงด้านอื่น ๆ
งานและธุรกิจ.
จากการสำรวจธุรกิจระหว่างประเทศของแกรนต์ธอร์นตันอินเตอร์เนชันแนลใน ค.ศ. 2011 พบว่า 29 เปอร์เซ็นต์ของตำแหน่งผู้บริหารระดับสูงในประเทศอาร์มีเนียถูกครอบครองโดยผู้หญิงใน ค.ศ. 2010 อย่างไรก็ตาม ตัวเลขนี้ลดลงเหลือ 23 เปอร์เซ็นต์ใน ค.ศ. 2011 จากรายงานของสหประชาชาติ มีนายกเทศมนตรีหญิงและผู้นำชุมชน 24 คนในประเทศอาร์มีเนียใน ค.ศ. 2011 ส่วนผู้หญิงอีก 50 คนดำรงตำแหน่งผู้บริหารระดับล่าง
เดเฮเชย์ฆ (เทศมณฑลแอร์ซูอีเย)

เดเฮเชย์ฆ  เป็นหมู่บ้านในตำบลแอร์ซูอีเย อำเภอกลาง เทศมณฑลแอร์ซูอีเย จังหวัดเคร์มอน ประเทศอิหร่าน จากสำมะโน พ.ศ. 2549 หมู่บ้านนี้มีประชากร 213 คนใน 55 ครัวเรือน
วัดถ้ำเขาขุนกระทิง

วัดถ้ำเขาขุนกระทิง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลขุนกระทิง อำเภอเมืองชุมพร จังหวัดชุมพร ที่ดินตั้งวัดมีเนื้อที่ 12 ไร่ 3 งาน 9 ตารางวา
วัดถ้ำเขาขุนกระทิงตั้งวัดเมื่อ พ.ศ. 2460 ไม่ปรากฏนามผู้สร้างและผู้บริจาคที่ดิน ภายในบริเวณวัดมีพระพุทธรูปปางไสยาสน์ศิลปะสุโขทัยบ้างว่าศิลปะอยุธยา ประดิษฐานภายในถ้ำ วัดได้รับการปฏิสังขรณ์เมื่อ พ.ศ. 2503 โดยการนำของพระกุศล ทนฺตจิตโต ได้ชักชวนราษฎรที่มีจิตศรัทธาร่วมกันบริจาคทรัพย์เพื่อบูรณปฏิสังขรณ์เสนาสนะ วัดได้รับพระราชทานวิสุงคามสีมาเมื่อวันที่ 2 เมษายน พ.ศ. 2530 
อาคารเสนาสนะที่สำคัญ ได้แก่ อุโบสถ สร้างเมื่อ พ.ศ. 2547 เป็นอาคารคอนกรีตเสริมเหล็ก วิหารเป็นอาคารคอนกรีตเสริมเหล็ก สร้างเมื่อ พ.ศ. 2521 ศาลาการเปรียญ สร้างเมื่อ พ.ศ. 2528 เป็นอาคารคอนกรีตเสริมเหล็กทรงไทย กุฏิสงฆ์ จำนวน 10 หลัง ศาลาอเนกประสงค์ สร้างเมื่อ พ.ศ. 2515 เป็นอาคารคอนกรีตเสริมเหล็ก ศาลาบำเพ็ญกุศล จำนวน 1 หลัง สร้างด้วยคอนกรีตเสริมเหล็ก สร้างเมื่อ พ.ศ. 2545 
ภายในถ้ำ ที่เรียกว่า "ถ้ำพระ" นอกจากมีพระพุทธไสยาสน์ยาว 4.60 เมตร ยังมีพระพุทธรูปปูนปั้น ปางมารวิชัย อีก 13 องค์ เป็นพระพุทธรูปสมัยหลังลงมา และมีรอยพระพุทธบาท เป็นแผ่นหินปูนขนาด 13.2x8.30 เมตร หนา 80 เซนติเมตร ประดิษฐานอยู่บนแท่นหินห่างจาก ปากถ้ำ ประมาณ 15 เมตร รอยพระพุทธบาทสลักนูนต่ำ ด้านนอกเป็นขอบพระบาท ตรงกลางฝ่าพระบาทเป็นรูปธรรมจักรมีกงล้อ 7 กงล้อ ล้อมรอบด้วยช่องสี่เหลี่ยมขนาดเล็ก 42 ช่อง ส่วนบนเป็นรอยนิ้วพระบาท 5 นิ้ว รวมถึงมีภาพเขียนสีสมัยก่อนประวัติศาสตร์ อยู่บริเวณแนวเพิงผาหินก่อนขึ้นถ้ำพระ ภาพเขียนสีเป็นภาพลายเส้นบนผนังหิน เขียนด้วยสีแดง มีลายเส้นตรง เส้นหยักและวงกลม ส่วนใหญ่ของภาพลายเส้นเขียนต่อกันหรือเป็นส่วนของภาพเดียวกัน
วัดโกศาวาส

วัดโกศาวาส เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลกะเปา อำเภอคีรีรัฐนิคม จังหวัดสุราษฎร์ธานี เจ้าอาวาสรูปปัจจุบัน คือ พระอธิการ
สัญญา ภทุทโร
วัดโกศาวาส เดิมชื่อว่า วัดกะเปา ตั้งวัดเมื่อ พ.ศ. 2164 เหตุที่ชื่อว่าวัดกะเปาต้องย้อนกลับไปเมื่อสมัยศึกถลาง ทัพไทยแตกพ่ายแก่ทัพพม่า จึงหนีสงครามมาทางด้านทิศตะวันออกและพักอาศัยกันอยู่ที่บ้านทุ่งสะท้อน ภายหลังสร้างหมู่บ้าน โดยชาวบ้านมีอาชีพหาปลาโดยใช้เครื่องมือจับปลาที่เรียกว่า "กะเปา" ต่อมาคณะสงฆ์ในพระบาทสมเด็จพระมงกุฎเกล้าเจ้าอยู่หัว ได้ตรวจสอบพบว่าวัดกะเปาตั้งอยู่ติดกับคลองพุมดวงและใกล้คลองกะเปา แต่เป็นพื้นที่สูงน้ำไม่ท่วม ชาวบ้านจึงเปลี่ยนชื่อวัดเป็น "วัดโกศาวาส" มีความหมายว่า "อารามที่อยู่ของท้าวโกษีย์"
วัดมีเกจิอาจารย์คือ พระครูวิรัชพิริยาทร (รัตน์ วิริยนนฺโท) มีความเชี่ยวชาญด้านคาถาอาคมเป็นเลิศ
วัดคลองท่อมใต้

วัดคลองท่อมใต้ หรือ วัดคลองท่อม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลองท่อมใต้ อำเภอคลองท่อม จังหวัดกระบี่ มีเนื้อที่ประมาณ 27 ไร่ 3 งาน 67 ตารางวา มีที่ธรณีสงฆ์ 1 แปลง เนื้อที่ 54 ไร่ 2 งาน 13 ตารางวา
วัดคลองท่อมใต้ตั้งวัดเมื่อ พ.ศ. 2451 โดยมีพ่อท่านจันทร์ ร่วมกับข้าราชการ พ่อค้าและประชาชนในการริเริ่มสร้างที่พำนักสงฆ์ขึ้น โดยเริ่มจากการสร้างศาลาการเปรียญและกุฏิ แล้วเรียกขานที่สำนักสงฆ์คลองท่อมว่า "วัดคลองท่อม" โดยเมื่อ พ.ศ. 2498 เริ่มมีภิกษุมาจำพรรษามากขึ้น จึงชักชวนข้าราชการ พ่อค้า ประชาชนร่วมกันสร้างเสนาสนะสงฆ์ และร่วมกันบูรณปฏิสังขรณ์ศาลาการเปรียญใหม่ วัดได้ทำการขุดบ่อน้ำเมื่อ พ.ศ. 2499 จากนั้นก่อสร้างเสนาสนะสงฆ์ ก่อสร้างโรงครัวขึ้น และดำเนินการก่อสร้างเป็นลำดับ มาจนถึงปัจจุบัน วัดได้รับพระราชทานวิสุงคามสีมาเมื่อวันที่ 10 กรกฎาคม พ.ศ. 2504
อาคารและเสนาสนะที่สำคัญ ได้แก่ อุโบสถกว้าง 8 เมตร ยาว 12 เมตร เป็นอาคารคอนกรีต เสริมเหล็ก ก่ออิฐถือปูน เครื่องบนเป็นไม้เนื้อแข็งมุงกระเบื้องและได้ผูกพัทธสีมาเมื่อวันที่ 1 มีนาคม พ.ศ. 2523 แต่ภายหลังอุโบสถหลังนี้ได้ถูกรื้อถอน แล้วสร้างอุโบสถหลังใหม่ทดแทน โดยเริ่มก่อสร้างตั้งแต่วันที่ 1 มีนาคม พ.ศ. 2555 ศาลาการเปรียญสร้างเมื่อ พ.ศ. 2511 ลักษณะเป็นอาคารทรงไทยประยุกต์กว้าง 40 เมตร ยาว 80 เมตร มณฑปเป็นที่ประดิษฐาน พระสำเภาก๋ง (จู้เฉ่ง) หลวงปู่ทวดและหลวงพ่อท่านคล้าย กุฏิไม้มีใต้ถุนจำนวน 3 หลัง กุฏิแบบก่ออิฐถือปูนจำนวน 7 หลัง กุฏิรับรองพระอาคันตุกะจำนวน 1 หลัง และหอระฆัง สร้างเมื่อ พ.ศ. 2515 ภายในวัดยังมี "พิพิธภัณฑสถานวัดคลองท่อม" หรือ "พิพิธภัณฑสถานพระครูอาทรสังวรกิจ" ที่เก็บรักษาวัตถุโบราณจำนวนมากซึ่งถูกค้นพบบริเวณที่เรียกกันว่า "ควนลูกปัด" อันเป็นเนินดินหลังวัด มีการค้นพบลูกปัด เครื่องประดับชิ้นเล็ก ๆ ของมนุษย์สมัยเมื่อ 5,000 ปีเศษมาแล้ว
วัดมีปูชนียวัตถุ คือ พระสำเภาก๋งหรือหลวงพ่อจู้เฉ่ง เป็นพระพุทธรูปทำด้วยไม้ สูง 130 เซนติเมตร เป็นศิลปะญี่ปุ่น ว่ากันว่ามีชาวเรือพบลอยน้ำอยู่กลางทะเล ภายหลังได้นำมาถวายวัดคลองท่อม
เหตุเพลิงไหม้อาคารในโอซากะ พ.ศ. 2564

เกิดเหตุเพลิงไหม้ขึ้นในวันที่ 17 ธันวาคม บนชั้นที่ 4 ของตึกแถว 8 ชั้นซึ่งเป็นคลินิกจิตเวชในเขตคิตะของจังหวัดโอซากะ ส่งผลให้มีผู้เสียชีวิตทั้งสิ้น 25 คน (รวมผู้ก่อการ) ปัจจุบันยังไม่สามารถระบุเหตุจูงใจหรือความสัมพันธ์ของเขาที่มีกับคลินิกดังกล่าวหลังการเสียชีวิตของผู้ก่อการ
เหตุการณ์.
เวลาประมาณ 10:20 น. ของวันที่ 17 ธันวาคม พ.ศ. 2564 สำนักงานดับเพลิงและตำรวจจังหวัดโอซากะได้รับแจ้งเหตุเพลิงไหม้ตึกแถวบนชั้นที่ 4 ของ "ตึกโดจิมะคิตะ" (; โรมาจิ: "Dojima Kita Biru") ซึ่งบนชั้นดังกล่าวเป็นคลินิกเวชศาสตร์กายจิตและจิตเวชศาสตร์ ในระแวกนั้นเป็นย่านตัวเมืองที่รายล้อมไปด้วยร้านอาหารและตึกสำนักงาน เพลิงไหม้กินพื้นที่บนชั้นที่ผู้ก่อการวางเพลิงไป 25 ตารางเมตร สำนักงานดับเพลิงพร้อมรถดับเพลิง 76 คัน หลังจากเพลิงไหม้ลุกขึ้นได้ราว 30 นาที เจ้าหน้าที่สามารถดับเพลิงได้ จากเหตุการณ์ดังกล่าวทำให้มีผู้บาดเจ็บ 28 คน โดย 27 คนมีภาวะหัวใจหยุดเต้นจึงถูกนำตัวส่งโรงพยาบาลต่อไป เสียชีวิตในวันดังกล่าว 24 คน แบ่งออกเป็นชาย 14 คน และหญิง 10 คน โรงพยาบาลจังหวัดโอซากะไซเซไกนากัตสึ ซึ่งเป็นโรงพยาบาลที่รับผู้บาดเจ็บจากเหตุการณ์ดังกล่าวเปิดเผยว่าผู้บาดเจ็บ 3 คนเสียชีวิตจากภาวะพิษคาร์บอนมอนอกไซด์ เจ้าหน้าที่ตำรวจให้น้ำหนักว่าเหตุเพลิงไหม้อาคารนี้เป็นการลอบวางเพลิง และผู้ก่อการอาจเลียนแบบเหตุลอบวางเพลิงเกียวโตแอนิเมชันเนื่องจากเขาได้ซื้อน้ำมันเบนซินก่อนที่จะลงมือก่อเหตุ
ผู้ก่อการ.
เจ้าหน้าที่สืบสวนกล่าวว่ากล้องวงจรปิดชี้ให้เห็นชายอายุประมาณ 61 ปี นำถุงกระดาษที่ด้านในมีของเหลวบรรจุ วางไว้ใกล้เครื่องทำความร้อนข้าง ๆ ประตูทางเข้าออกและเตะถุงกระดาษนั้นที่ตั้งอยู่ จากนั้นจึงจุดไฟของเหลวที่อยู่ในถุงกระดาษนั้น แต่ผู้ต้องสงสัยไม่ได้หนีออกมาจากตึกและถูกนำตัวส่งโรงพยาบาลโดยเจ้าหน้าที่ทางการแพทย์ ก่อนหน้าที่จะเกิดเหตุ 30 นาที ได้มีบ้านหลังหนึ่งในเขตนิชิโยโดงาวะซึ่งคาดการณ์ว่าน่าจะเป็นบ้านของผู้ต้องสงสัยกำลังวอดไหม้ เจ้าหน้าตำรวจกับสืบสวนถึงความสัมพันธ์ของเหตุเพลิงไหม้ทั้งสอง ภายหลังผู้ก่อการเสียชีวิตจากภาวะพิษคาร์บอนมอนอกไซต์ซึ่งทำให้สมองของเขาได้รับผลกระทบอย่างหนัก ส่งผลให้การสืบสวนเป็นไปได้ยากขึ้นเนื่องจากยังไม่สามารถระบุเหตุจูงใจจากเขาได้
ในปี 2011 ผู้ก่อการเคยต้องโทษจำคุก 4 ปี จากความผิดฐานพยายามฆ่าลูกชายคนโตของเขา ด้านทนายความของเขาระบุว่าเขาอาจกระทำความผิดโดยไม่มีสติสัมปชัญญะจากอาการเจ็บป่วยทางจิต
การตอบสนอง.
นายกรัฐมนตรีของญี่ปุ่น ฟูมิโอะ คิชิดะ ได้กล่าวแสดงความเสียใจต่อผู้สูญเสียจากเหตุการณ์ดังกล่าว
วัดเมืองยะลา

วัดเมืองยะลา เป็นพระอารามหลวงชั้นตรีชนิดสามัญ สังกัดคณะสงฆ์ฝ่ายมหานิกาย ตั้งอยู่ในตำบลสะเตง อำเภอเมืองยะลา จังหวัดยะลา ที่ดินที่ตั้งวัด มีเนื้อที่ 55 ไร่ 51 งาน 12 ตารางวา 
พ.ศ. 2495 รัฐบาลในสมัยนั้นได้อนุมัติที่ดินราชพัสดุ จำนวนเนื้อที่ 55 ไร่ 50 วา 1 ศอก เพื่อสร้างวัด จนเมื่อวันที่ 10 พฤษภาคม พ.ศ. 2502 ได้เริ่มถางป่า ปรับพื้นที่เพื่อก่อตั้งวัด ต่อมา พ.ศ. 2505 ได้สร้างพระมหากัจจายนเถระองค์ใหญ่ขึ้น และได้ยกฐานะเป็นวัดเมืองยะลาเมื่อวันที่ 29 พฤษภาคม พ.ศ. 2506 ได้รับพระราชทานวิสุงคามสีมาเมื่อวันที่ 12 มีนาคม พ.ศ. 2508 โดยพระธรรมสิทธิมงคล หรือ พ่อท่านฉิ้น โชติโก ได้รับแต่งตั้งให้เป็นเจ้าอาวาส ท่านได้พัฒนาวัดเมืองยะลาเรื่อยมาจวบจนกระทั่งมรณภาพ ต่อมาเมื่อวันที่ 29 พฤษภาคม พ.ศ. 2555 ได้รับพระกรุณาโปรดเกล้าฯ ตั้งวัดเป็นพระอารามหลวงชั้นตรีชนิดสามัญ
พ่อท่านฉิ้น โชติโก เป็นเกจิอาจารย์ เป็นลูกศิษย์คนสุดท้ายของ พระครูวิสัยโสภณ หรือพระอาจารย์ทิม วัดช้างให้ พ่อท่านฉิ้น โชติโก ได้สร้างหลวงพ่อทวดวัดเมืองยะลา มีประสบการณ์เลื่องลือไปทั่วเช่นเดียวกับหลวงพ่อทวดวัดช้างให้
ปูชนียวัตถุที่สำคัญ ได้แก่ พระมหากิจจายนะ พระพุทธชังมงคล และพระพุทธสิริมงคลบพิตร กิติสุขยะลารามสถิตทักษิณาภิบาล
ตำบลทีร์เจร์ด

ทีร์เจร์ด  เป็นตำบลในอำเภอกลาง เทศมณฑลแอแบร์คูฮ์ จังหวัดแยซด์ ประเทศอิหร่าน แบ่งออกเป็น 17 หมู่บ้าน จากสำมะโน พ.ศ. 2549 ตำบลนี้มีประชากร 5,513 คนใน 1,474 ครัวเรือน
ตำบลแฟรอเฆ

แฟรอเฆ  เป็นตำบลในอำเภอกลาง เทศมณฑลแอแบร์คูฮ์ จังหวัดแยซด์ ประเทศอิหร่าน แบ่งออกเป็น 20 หมู่บ้าน จากสำมะโน พ.ศ. 2549 ตำบลนี้มีประชากร 3,102 คนใน 884 ครัวเรือน